Posle blokade TV kanala, opozicija traži opoziv Zelenskog - Sputnjik Srbija\n03:30 13 Jun 2021\n11:38 03.02.2021 (osveženo 12:42 03.02.2021) Preuzmite kraći link\nZelenski je sinoć potpisao ukaz kojim na snagu stupa odluka o uvođenju sankcija na pet godina za nekoliko opozicionih TV kanala i poslanika opozicione stranke koji je njihov vlasnik. Iz Kijeva je potom stigla optužba da te kanale finansira Rusija.\nSankcije su uvedene protiv kanala „112.Ukrajina“, „NewsOne“ i „ZIK“ i poslanika „Opozicione platforme – za život“ Tarasa Kozaka.\n„Danas ste udarili u srce demokratije, u slobodu govora, a postojanje demokratske nezavisne Ukrajine je dovedeno u pitanje. U najskorije vreme ćemo održati vanredni kongres partije kada ćemo odrediti dalje korake. Upamtite, nećete zatvoriti usta ni našoj stranci, ni milionima naših birača... Iniciramo proceduru impičmenta predsednika Zelenskog koji je ismejao i birače i državu“, rekao je u parlamentu kopredsednik parlamentarne frakcije „Opozicione platforme – za život“ Vadim Rabinovič.\nŠef političkog saveta stranke Viktor Medvedčuk rekao je da je odluka ukrajinskih vlasti nezakonita i da će Zelenski morati da snosi odgovornost za to.\nU samoj Radi poslanici su uvođenje sankcija TV kanalima okarakterisali kao čudno.\nPoslanik vladajuće stranke „Sluga naroda“ Danil Getmancev rekao je da zatvaranje neke televizije samo vodi ka njenoj većoj popularnosti.\nU kabainetu Zelenskog navode, međutim, da se ne radi o cenzuri već o borbi protiv propagande.\nopozicija, opoziv, Vladimir Zelenski, Ukrajina


Kosovo – dan posle\nJe li bilo NATO intervencije?\nKosovo je već izvesno vreme nezavisno od Srbije, ostalo je samo da se vidi u kom vremenskom roku ono svoj međunarodni pravni status može formalizovati u odnosu na međunarodnu zajednicu i UMNIK, kao njenog reprezentanta. Ovo će, čini se, biti ključna tema i polazna osnova svih strana u pregovorima o konačnom statusu Kosova - sem srpske! U Beogradu se još uvek veruje da je moguće ostalim stranama nametati teme i polazne osnove za pregovore, tako da se pretpostavlja da će ostale pregovaračke strane sa punom ozbiljnošću uzeti u razmatranje „srpsku platfomu“ (u koliko tako šta stvarno postoji) za otpertlavanje kosovskog čvora, čiji radni naslov glasi „više od autonomije – manje od nezavisnosti“. Po svemu sudeći „razočarenje“ zvaničnog Beograda ishodom konferencije o statusu Kosova proporcionalno će rasti sa „uviđanjem“ da tema i polazna osnova, izneta za pregovarački sto od strane zvaničnog Beograda, spada u red promašenih, jer argumenti koji trebaju da joj služe kao potpora spadaju u red lako osporivih i nesuvislih.\nDok će zvanična kosovska delegacija insistirati na potpunoj nezavisnosti, srpska strana će se pozivati na svoju dobru volju da Kosovu ponudi „suštinsku autonomiju“ (1) u odnosu na Srbiju, a kao korektiv i garant te „suštinske autonomije“ umesto UMNIK-a Srbija je spremna, ako je verovati izjavama ovdašnjih zvaničnika, da predloži sebe i preuzme većinu UMNIK-ovih obaveza. Dakle, iz toga proizilazi da je „suštinska autonomija“ ili formula „više od autonomije – manje od nezavisnosti“ u svojoj polaznoj osnovi pokušaj anuliranja intervencije NATO-a na Kosovu i težnja zvaničnog Beograda da vrati vreme u nazad, tačnije pre 1999. godine, kada je on ta ovlašćenja imao, a strana vojna sila još nije ušla na Kosovo.\nZvanični Beograd kao da želi da zaboravi ili zanemari činjenicu da je upravo zbog njegovog i više nego eksplicitnog prisustva na Kosovu došlo do NATO intervencije i rata sa tamošnjim većinskim stanovništvom. Na povratak ingerencija zvaničnog Beograda nad Kosovom u međunarodnoj zajednici gleda se kao na neku vrstu nemoguće misije koja neminovno vodi u otpočinjanje novih serija ratova na Balkanu. Povratak srpske vlasti na Kosovo neprihvatljiv je i za većinsko albansko stanovništvo, što celoj platformi za pregovore daje onu neophodnu dozu nadrealnosti dovoljnu da pregovaračka platforma srpske strane bude ostavljena od ostalih učesnika u pregovorima po strani. Na našu žalost tu činjenicu neće moći da promeni ni jedan papir izglasan od strane Skupštine Srbije, pa makar bio pretenciozno nazivan „Aranđelovdanska dekleracija“ iz koga se pre može pročitati šta Srbija neće sa Kosovom i njegovim statusom, nego šta sa samim Kosovom hoće. Zapanjujuća je teza ovdašnjih vlasti da se kosovsko pitanje može rešiti samo u skladu sa aktuelnim Ustavom Srbije, koga zvanična Srbija poštuje taman toliko koliko ga trenutno poštuju i Albanci na Kosovu.\nZvanični Beograd, kao zvanično gubitnička strana u ratu za Kosovo nije u mogućnosti bilo šta da ponudi i uslovljava, a kamoli da rešenje statusa Kosova ukalupljuje u okvire svog Ustava. Srbija je posle jednog rata, kao pobednik dobila Kosovo, a posle drugog ga kao gubitnik neminovno gubi. Zato zvanični Beograd, kao poražena strana, nije u realnoj mogućnosti da Kosovu ponudi „suštinsku autonomiju“ oivičenu „Aranđelovdanskom dekleracijom“ i Ustavom Srbije, već je pre u obavezi da za sebe izbori častan izlaz iz nastale situacije.\nSrpska strana bi na predstojećim pregovorima pre svega trebalo da insistira na onome što realno može da postigne, a to je jedan drugačiji obrazac „suštinske autonomije“, ali za one građane Kosova, koji bi Srbiju voleli da vide kao svoju matičnu državu. Bilo bi pametno da se srpska pregovaračka strana pre svega fokusira na stvaranje preduslova za zaštitu i garantovanje prava Srba na Kosovu. Umesto teritorijalnog pitanja, za Srbiju bi bilo od najvećeg značaja da problem Kosova pre svega tretira kao problem preostalog srpskog stanovništva na toj teritoriji. Jedino relevantno merilo uspeha ili neuspeha srpske strane u pregovorima biće ostanak ili neostanak preostalih Srba na svojim ognjištima, a ne koji će i čiji vojnik obezbeđivati albansko – kosovsku granicu. Ukoliko izbegličke kolone ne budu kretale ka Beogradu, posle završetka pregovora, to će biti siguran i pouzdan znak da je srpska vlast izborila maksimum u predstojećim pregovorima i da je postigla rezultat vredan poštovanja. Za Srbe na Kosovu mnogo je važniji dan posle pregovora, nego konačan ishod tih pregovora.\nSasvim je druga stvar smatra li Srbija takvo rešenje problema statusa Kosova pravednim ili ne, i to je isključivo pitanje same Srbije i njenih mogućnosti da uvidi realno stanje. Činjenica je da je Srbija u poslednjih sto godina uglavnom padala na ispitu integracije albanskog stanovništva, koje je uglavnom tretirala kao strano telo, što pak za posledicu ima današnje tretiranje države Srbije od strane Albanaca koji žive na Kosovu. Prisetimo se da je čest moto srpske politike, naročito iskazivan u predhodnoj deceniji, bio proterivanje albanskog stanovništva iza Prokletija (odakle su i došli).\nSasvim je opravdana bojazan od strane Srba da Albanci iz srpskih grešaka nisu naučili dovoljno, dokaz za to je njihovo sadašnje tretiranje preostalih Srba kao građana drugog reda, što je potencijalno žarište nekih budućih balkanskih kriza, ukoliko se Srbi odluče za ostanak na toj teritoriji.\nStoga i međunarodna zajednica mora uvideti da predstojeći pregovori, ma kakvi oni izgledali i kakav rezultat i efekat imali, kosovsku krizu neće rešiti. Kosovski problem se jedino može rešiti ukoliko albanski narod kao većinski na Kosovu položi one ispite na kojima su Srbi kao nacija pali. Bude li neka nova divlja humka poput one u Batajnici i onih hladnjača po Dunavu metod i model kojim će kosovsko društvo u budućnosti odgovarati na zahteve preostalih Srba na Kosovu za autonomijom neće se daleko dogurati u rešavanju kosovkog problema. Kosovo će i dalje ostati tempirana bomba na Balkanu, spremna svakog trenutka da eksplodira i izazove nova krvoprolića. Zato bi predstojeća nezavisnost Kosova, bila ona uslovna ili bezuslovna mogla da bude samo zamrzavanje i tempiranje kosovske krize za neko buduće vreme, a ne toliko očekivano rešenje problema.\nDevalvacija monete za potkusurivanje\nSvedoci smo da se u samoj Srbiji problem Kosova poslednjih meseci koristi pre svega kao polazna osnova za političke obračune, što nije ništa novo. Aktuelizovanjem kosovskog pitanja pred srpsku vlast stavljeno je niz izazova. Predstavnici Vlade Srbije sa oduševljenjem konstatuju da nije pametno rušiti vladu dok traju pregovori, smatrajući da su upravo ti pregovori alibi za, pored ostalog, skupštinske skandale i „sitne“ pakosti preostaloj opoziciji. Aktuelna vlast kao da poručuje ono što nam je Milošević nebrojano puta indirektno poručivao – Sačekajte da dobijem još ovaj rat, da rešimo ovu krizu... pa će biti i izbora. Ovaj Miloševićev paradoks večitog „ratnog stanja“ i borbe za „više ciljeve“, koji na ruku ide svakom onom smutljivcu i onim političko-lešinarskim faktorima kojma rejting uvek raste kad se Srbija smanjuje, građani su očigledno prozreli samom činjenicom da su Miloševića najurili sa vlasti. Teško je poverovati da će takav vid alibija bilo kome upaliti i pet godina kasnije. Teško da će bilo koji građanin u Srbiji na niz postavljenih pitanja: zašto se u Srbiji loše živi, zašto se toleriše očigledan kriminal i bezakonje, zašto korupcija cveta,...biti zadovoljan odgovorom od strane vlasti koji glasi: „Mi branimo Kosovo!“\nDevalvaciji važnosti pitanja Kosova u srpskoj javnosti doprinela je, i dalje doprinosi, Srpska pravoslavna crkva. Neko ko ne snosi političku odgovornost poput Patrijarha Pavla teško za sebe može pribaviti pravo da odlučuje o državnim pitanjima, a kamo li o tome da li je jedan deo Srbije okupiran ili ne. Crkva ima prava na stav o tom pitanju, kao i na temu je li zemlja ravna ploča, ali kad se takav stav podudari sa već iznetim stavom Srpske radikalne stranke, onda se svaki građanin mora upitati: sprema li se to SPC da istrči na predstojeće izbore pa nudi politički i državni program na uvid glasačima? Preuzima li Patrijarh Pavle to političku odgovornost za svoj politički program? Ova pitalica za svakog iole ozbiljnijeg političkog analitičara otvara niz potpitanja:\nHoće li SPC samostalno na izbore ili u koaliciji sa sebi srodnim političkim faktorima? Sprema li se to Srpska pravoslavna crkva da postane Srpska radikalna crkva? Ako zakoni i Ustav ove zemlje kažu da se deo Republike koji je okupiran - valja braniti, sprema li se to Patrijarh da sem političkih teza o okupaciji predloži nešto konkretnije, tj. „protivotrov“ tako zatečenom statusu „okupiranog Kosova“, npr. jedino mogući odgovor svakog pravog patriote na činjenicu da mu je jedan deo otadžbine okupiran – puška o rame?\nPosebno trivijalno deluje politika koju predsednik Tadić vodi naspram Kosova. Ujutru bi da prizna pravo narodu Kosova na samoopredeljenje, u podne bi da zaštiti preostale Srbe deobom Kosova (entiteti su u pitanju), a uveče bi da ne da Kosovo po bilo koju cenu. Sama činjenica da su iz njegove stranke odlučili da ne podrže „Aranđelovdansku dekleraciju“ toliko je kontradiktorna drugoj činjenici: „Tadić je član jedinstvenog pregovaračkog tima“, da se neupućenom čoveku može učiniti da Srbija ima bar tri različita kopredsednika koji čine predsedništvo: prvi Kosovo vidi kao nezavisno, drugi bi o tome još diskutovao sa par uslova pride, a treći bi se složio sa Patrijarhom. Valjalo bi ovoj trojici da se dogovore ukoliko Tadić ne želi da uskoro bude optužen za političko mešetarstvo glede Kosova. Naime stiče se utisak da bi Tadić i u ovoj prilici da se dopadne svima i da on rešavanje statusa Kosova vidi isključivo kao sredstvo za prikupljanje glasačkih poena u najširem, ali i najplićem glasačkom spektru.\nUzme li se u obzir politička zrelost političkih faktora u Srbiji, možda bi najsrećnije rešenje bilo da Srbija postane nezavisna od Kosova, čime bi dobila priliku da se pozabavi sobom.\n1. Objašnjavajući šta će Vojislav Koštunica izneti na sednici SB posvećenoj Kosovu Slobodan Samardžić savetnik aktuelnog premijera Srbije kaže sledeće: "Biće prilika i da se kaže (na Savetu Bezbednosti UN prim. aut) da će se, polazeći od tih principa (pregovaračke platforme prim. aut), SCG zalagati za ostvarivanje suštinske autonomije na Kosovu i Metohiji, pre svega imajući u vidu da samo suštinska autonomija može da ostvari one standarde koje je medjunarodna zajednica postavila pred privremene institucije i UNMIK i koji do sada nisu bili ostvareni". Izvor: Servis vesti B92, 23.10.2005.


Završen kamp za volontere Crvenog krsta - juGmedia\nZavršen kamp za volontere Crvenog krsta\nGADŽIN HAN – U Gadžinom Hanu danas je završen jubilarni, dvadeseti po redu, letnji kamp za obuku volontere Crvenog krsta.\nOpštinska organizacija Crvenog krsta iz Gadžinog Hana i ovog puta se pokazala kao odličan organizator skupa mladih volontera. Njih 20 iz Niša, Ćićevca, Aleksinca, Kosovog Polja i Gadžinog Hana u proteklih deset dana prošlo je obuku iz prve pomoći i steklo potrebna znanja o ljudskim pravima i trgovini ljudima.\nUčesnici kampa su se upoznali i sa znamenitostima na području opštine Gadžin Han, a obišli su i Majdanpek i Brestovačku Banju.\nSekretar Opštinske organizacije Crvenog krsta u Gadžinom Hanu Dragoljub Milojković kaže da je cilj kampa ostao isti kao i pre 21 godinu kada je prvi put organizovan, a to je edukacija mladih u oblastima koje Crveni krst ima u svom programu.\nMilojković podseća da za proteklu 21 godinu, kamp nije organizovan samo jednom i to 1999. godine.\nOn ističe da je je kroz kamp za obuku volontera Crvenog krsta u Gadžinom Hanu do sada je prošlo oko 1.000 polaznika.\nIzložba grafika Lee Seoung Ku-a\nNa “Gradini“ sprečen šverc 18 hiljada evra\nUdruženje građana #Tim 24 saopštilo je danas da je raspisan konkurs za finansiranje i podršku projekata mladih pod nazivom #ŠtaNamTeško, za šta…


Matematika u službi muzike\nŠta je muzika? Put muzike do naših ušiju počinje od prstiju muzičara. Vibracije putuju kroz vazduh i vibriraju do bubne opne, a mi to čujemo kao zvuk.\nNeko vam gleda u telefon? Ne brinite, Gugl će vas obavestiti o tome\nInženjeri kompanije Gugl razvijaju zanimljivu tehnologiju koja će, uz pomoć veštačke inteligencije i prednje kamere telefona, upozoriti korisnike ako im neko iza leđa gleda u ekran telefona.\nProzori koje nije moguće polomiti štite od napadača i štetnog zračenja\nSolarGard Armorcoat su prozori budućnosti koji se već koriste u proizvodnji nekih automobila, a američka vlada zaštitila je svoje zgrade ovim staklima. Ono što ih čini posebnim jeste to što...\nAmerika ostaje bez Nokije\nAko vas nerviraju marketing pozivi, evo kako da ih blokirate\nNa korak od rešenja jedne od najvećih misterija kosmosa\nb92.net, News.com.au 0 komentara\nNintendo će uskoro lansirati "Super NES konzolu", zajedno sa omiljenim igrama koje smo igrali još devedesetih.\nBoing testira veštačku inteligenciju u avionima\nU Boingu su najavili da će ove godine u simulatoru ispitati bespilotni putnički avion.


Bezvizni režim definitivno u opasnosti : Zbog bh. azilanata EU uputila hitan poziv u Sarajevo | Kliker.info\nBezvizni režim definitivno u opasnosti : Zbog bh. azilanata EU uputila hitan poziv u Sarajevo\nPredstavnici Generalne direkcije za proširenje i Generalne direkcije za unutrašnje poslove Evropske komisije (EK) pozvali su na hitan sastanak u Brisel bh. zvaničnike zadužene za monitoring bezviznog režima kojem prijeti suspenzija, saznaje "Dnevni avaz".Sastanak će biti održan sutra, 28. septembra, u sjedištu EK, a ovakvu reakciju Brisela nesumnjivo je prouzrokovala i neshvatljiva indolentnost predstavnika Ministarstva sigurnosti BiH. Naime, ministar Sadik Ahmetović i saradnici na zvanične potvrde o najezdi bh. azilanata u zemlje EU i saznanja "Avaza" o ugroženosti bezviznog režima danima su tvrdili "da se ništa ne dešava".U urgentnom dopisu Ministarstvu vanjskih poslova BiH iz bh. misije u Briselu, koji je u posjedu "Avaza", navedeno je da je EK u "permanentnom kontaktu s institucijama BiH zaduženim za praćenje procesa liberalizacije viznog režima".\n– Također, 27. septembra (danas, op. a.) predstavnici Monitoring tima BiH održat će sastanak s državnim sekretarom Kraljevine Belgije za migracije i azil Melkiorom Vataletom (Melchior Wathelet) u organizaciji Ambasade BiH u Belgiji – navode iz bh. misije u povjerljivom diplomatskom dopisu.Iako je bio najavljen dolazak Monitoring tima EK u Sarajevo, plan je, očito, promijenjen, a zbog ozbiljnosti situacije po BiH u čitav problem uključeni su i ljudi generalnog direktora za proširenje sa Stefanom Saninom na čelu.Prema saznanjima "Avaza", EK će svoj monitoring tim u BiH uputiti tek 10. oktobra, u petodnevnu misiju. Dakle, nakon što bude jasnije u kakvoj je poziciji naša zemlja, odnosno jesu li bh. vlasti počele provoditi preporuke Brisela nužne za održavanje vizne liberalizacije.\nNovo upozorenje U međuvremenu, saopćenjem se ponovo oglasila i EK u kojem su nanovo potvrđena saznanja "Avaza" o ozbiljnosti situacije. Mikele Čerkone, portparol komesarke za unutrašnje poslove Sesilije Malstrom (Cecilia Malstrom), izrazio je veliku zabrinutost zbog najezde bh. azilanata u neke zemlje EU te potvrdio mogućnost novog uvođenja viza za građane BiH!\nZakasnjelo upozorenje iz Ministarstva sigurnosti\nNakon što su čelni ljudi Ministarstva sigurnosti BiH javnost danima bombardirali saopćenjima da se "ništa bitno nije desilo" zbog ugroženosti vlastitih pozicija jučer su odlučili promijeniti priču.Tako su preko noći odlučili govoriti istinu, priznavši da je bezvizni režim BiH ugrožen "zbog povećanog broja tražitelja azila" te da građani BiH "ni po kojem osnovu ne mogu dobiti azil u zemljama EU".(Kliker.info-Dnevni avaz)


Skok cene nafte od prošlog oktobra do danas za oko 100 odsto, kao i popuštanje mera kada je reč o pandemiji kovida 19 uslovili su bolje poslovne rezultate naftnih kompanija u svetu pa i Naftne industrije Srbije.\n“Kao što je bilo očekivano, usled oporavka cene sirove nafte, NIS je ostvario snažan rast profitabilnosti u prvih šest meseci i dostigao nivo ovih pokazatelja iz predpandemijske, 2019. godine. Kompanija je zabeležila profit pre kamata, poreza i amortizacije skoro deset puta veći (22,2 milijarde dinara), dok je neto profit dostigao 6,1 milijardu dinara naspram gubitka od 10,2 milijarde dinara u istom periodu prošle godine. Kada su u pitanju operativni pokazatelji, i oni su generalno zabeležili pozitivan trend, osim kada je u pitanju proizvodnja koja već godinama pada usled iscrpljenih domaćih nalazišta”, kaže broker Nenad Gujaničić.\nPozitivni trendovi iz prve polovine godine su naročito izraženi od marta i tokom celog drugog tromesečja, a valja očekivati da se ovaj trend nastavi i do kraja godine ako ne bude većih poremećaja na tržištu sirove nafte.\n“Kada govorimo o vrednovanju NIS-a, ono nažalost nije pratilo oporavak vrednosti naftnih kompanija širom sveta. I dok su mnoge naftne kompanije dostigle predpandemijske vrednosti, NIS-ovim akcijama proteklih dana se trguje oko nivoa od 600 dinara što daje vrednost kompanije od oko 830 miliona evra. Što znači da kompanija vredi gotovo isto kao pre 12 godina kada je privatizovana”, kaže Gujaničić.\nGlavni razlog ovakve situacije je odumiruće tržište kapitala kod nas ali i nečinjenje glavnih akcionara kompanije (Gasproma i država) koje gotovo da ne interesuje vrednost akcija niti su sprovodili aktivnosti koje su u njihovom domenu da se ova situacija promeni, kaže on.\nIzvor: Jelena Stojanović


Dodik: Pukovnik Beronja ostaće upamćen kao veliki patriota - Glas Srpske\nSrna 15.01.2021 17:41\nBANjALUKA - Srpski član i predsjedavajući Predsjedništva BiH Milorad Dodik uputio je telegram saučešća porodici pukovnika Vojske Republike Srpske (VRS) Mile Beronje koji je preminuo u Novom Sadu od posljedica infekcije virusom korona.\nDodik je istakao da je pukovnik Beronja bio jedan od srpskih patriota čije će ime biti upisano u istoriju odbrane Republike Srpske, saopšteno je iz kabineta srpskog člana i predsjedavajućeg Predsjedništva BiH.\n"Pukovnik Beronja je u proteklom Odbrambeno-otadžbinskom ratu časno stao u odbranu srpskog naroda i Republike Srpske, ispunjavajući svoje vojničke i patriotske dužnosti prema svom narodu i Republici", naglasio je Dodik, istakavši da je svoj veliki doprinos posebno dao tokom operacije "Koridor 92".\nSrpski član i predsjedavajući Predsjedništva BiH izrazio je iskreno saučešće porodici Beronja, poručivši da će pukovnik Mile Beronja ostati upamćen kao iskreni rodoljub koji je dao veliki doprinos u očuvanju Republike Srpske.\nPukovnik VRS Mile Beronja preminuo je u Novom Sadu od posljedica infekcije virusom korona u 73. godini.\nNa početku Odbrambeno-otadžbinskog rata pridružio se Vojsci Republike Srpske, pa je tokom operacije "Koridor 92" obavljao dužnost načelnika štaba Taktičke grupe jedan Vojske Republike Srpske, kojom je komandovao tada pukovnik Novica Simić.\nPo završetku operacije "Koridor 92" Mile Beronja preuzima dužnost komandanta Druge posavske brigade VRS i ovu dužnost obavljao je do 1994. godine, kada je imenovan na dužnost načelnika oklopno-mehanizovanih jedinica u operativnoj zoni korpusa koja je obuhvatala odbranu teritorije Majevice, Semberije i dijelova Posavine.\nUstav Srpske puni 29 godina: Izmjene osnov za nova rješenja


Tanjug 16. septembra 2020. 11:05\nJERUSALIM – Izraelski avioni gađali su noćas Gazu, kao odgovor na napad militantne palestinske grupe Hamas prethodne noći, izjavili su očevici, a sirene su upozorile na raketnu vatru sa ove palestinske teritorije prema jugu Izraela.\nNapad se dogodio u isto vreme kada je Izrael u Vašingtonu potpisao sporazum sa Ujedinjenim Arapskim Emiratima i Bahreinom o formalnom uspostavljanju odnosa, piše AP.\nOčevici su rekli da je meta vazdušnog udara bila baza za obuku pripadnika militantne grupe Hamas, koja kontroliše Gazu. Izraelska vojska, koja nije potvrdila informacije o vazdušnom udaru, saopštila je da je vazdušna opasnost oglašena u izraelskim naseljima na granici sa Gazom.\nIzrael, Ujedinjeni Arapski Emirati i Bahrein potpisali su u utorak istorijski sporazum o uspostavljanju diplomatskih odnosa u prisustvu američkog predsednika Donalda Trampa u Beloj kući.\nDokument pod nazivom Sporazum Abraham potpisali su izraelski premijer Benjamin Netanjahu, ministar spoljnih poslova UAE Abdulah bin Zajed i šef diplomatije Bahreina Abdulatif bin Rašid Alzajani uz posredstvo američkog predsednika Donalda Trampa.\nNi predsednik Donald Tramp, ni izraelski premijer Benjamin Netanijahu nisu pomenuli Palestince u svojim izjavama na ceremoniji potpisivanja, ali su ministri spoljnih poslova UAE i Bahrein govorili o važnosti stvaranja palestinske države.


Vesti online / Vesti / Društvo / Tabloidi puni teorija zavere\nSrpski dnevni listovi bacili su potpuno različito svetlo na opozicione proteste. Tabloidi su prednjačili s pričama o haosu, teorijama zavere i scenarijima za rušenje vlasti, a dnevnik "Danas" je okupljanja ispred RTS-a i Predsedništva objedinio naslovom "Vikend koji je uzdrmao režim".\n"Žuta štampa" prednjači u pisanju o haosu\nTabloid "Informer" je "otkrio" pakleni plan za opšti haos, navodeći da opozicija sprema "lažni napad" na lidera Dveri Boška Obradovića i Natašu Jeremić, suprugu predsednika Narodne stranke Vuka Jeremića.\n- To bi iskoristili za udar na vlast koju bi optužili za nasilje - piše "Informer" i pozivajući se na neimenovane izvore.\nIsti tabloid navodi da su upad u RTS i protest ispred Predsedništva Srbije samo početak realizacije plana za izazivanje haosa koji bi doveo do nasilnog otimanja vlasti.\n"Srpski telegraf", pak, "saznaje" da je predsedniku Vučiću stigla upozoravajuća "hitna depeša" od ruskog predsednika Vladimira Putina. Tabloid je obnarodovao i "detalje krvavog scenarija" koje je u Moskvi "otkrio" Mlađan Đorđević, kum jednog od lidera opozicije Dragana Đilasa. Tvrde i da je u Moskvi lobirao za svrgavanje Vučića.\n"Vučić matirao Boška i Đilasa", naslov je u tabloidu "Alo!" koji piše da "predsednik nije ustuknuo pred fašistom i tajkunom". "Kurir" na naslovnici objavljuje "Boško, Vuk i Đilas divljali po Beogradu", kao i da su "hteli da linčuju Vučića".\n- Opozicioni lideri izazvali haos, napali policiju dok se predsednik obraćao naciji - objavljuje ovaj tabloid koji tvrdi da je tokom protesta ispred Predsedništva policajac "isečen nožem".\nO "tenzijama i incidentima" u Beogradu piše i "Blic" pod naslovom "Radikalizovali proteste". List ukazuje da je tokom protesta u nedelju u više navrata došlo do okršaja demonstranata s policijom.\n"Tvrd sam orah, kraj je nasilju", naslov je u "Večernjim novostima" koje navode da su lideri SzS na silu pokušali da upadnu u Predsedništvo, dok je "Politika" bacila akcenat na Vučićevo Instagram obraćanje u kojem kaže da hoće da sačuva svaku srpsku glavu.\n"Danas" o tenzijama\nDnevnik "Danas" objavio je da je predsednik Srbije držao konferenciju za novinare dok su demonstranti bili ispred Predsedništva Srbije. List dodaje da je privedeno sedmoro demonstranata zbog upada u RTS i da je to bio razlog da se protesti premeste ispred zgrade policije. Citirani su i predstavnici Nezavisnog udruženja novinara Srbije i Nezavisnog društva novinara Vojvodine koji navode da je "incident ispred RTS posledica opasnih tenzija u društvu za koje je najodgovornija vlast".


ZAKON O FINANSIJSKOJ PODRŠCI PORODICI SA DECOM: Udruženje "Mame su zakon" traži obeštećenje za 9.000 žena\nUdruženje "Mame su zakon" obratilo se ministru za brigu o porodici Ratku Dmitroviću sa zahtevom da isplati obeštećenje za 9.000 žena koje su tokom porodiljskog odsustva od 2018. godine dobijale manju naknadu od minimalne zarade.\nPravni osnov za ove zahteve Udruženje "Mame su zakon" nalazi u odlukama Ustavnog suda koje su stupile na snagu u maju ove godine, a kojima se ukidaju delovi članova 12 i 14 Zakona o finansijskoj podršci porodici sa decom ("Sl. glasnik RS", br. 113/2017, 50/2018, 46/2021 - odluka US, 51/2021 - odluka US, 53/2021 - odluka US i 66/2021 - dalje: Zakon).\nPrema tvrdnji Udruženja u Srbiji ima ukupno 9.000 takvih žena, a od Ministarstva za brigu o porodici traže da nađe način da im isplati razliku u primanjima.\n"Mame su zakon" navode da je Ustavni sud ukinuo i zakonsku odredbu po kojoj su majke koje su rodile decu sa invaliditetom morale da biraju između prava na naknadu zarade i prava na isplatu pomoći za negu drugog lica.\nPismo ministru poslato je nakon što se pravnom timu Udruženja obratilo nekoliko hiljada žena koje su trpele loše posledice zbog primene neustavnih odredbi, kao i zbog nejasnih i nepreciznih informacija koje su službenici širom Srbije davali korisnicama prava iz Zakona.\nIzvor: Vebsajt Politika, 27.07.2021.


Uhapšene četiri osobe, zaplenjeno 10 kilograma heroina | 013 info\nUhapšene četiri osobe, zaplenjeno 10 kilograma heroina\n013info\tSre, 09/06/2021 - 09:33\nOsumnjičenima je određeno zadržavanje do 48 časova i oni će, uz krivičnu prijavu, biti privedeni nadležnom tužilaštvu, saopštava MUP.\n„Predsednik Vučić je poveo rat sa mafijom i u toj borbi nema nedodirljivih. Razbijanje organizovane kriminalne grupe Darija Đorđevića, zaplena velike količine heroina, ali i razbijanje krijumčarskog lanca narkotika je veliki uspeh Ministarstva unutrašnjih poslova, BIA i Tužilaštva za organizovani kriminal. Zahvaljući strpljivom i upornom radu svih naših bezbednosnih struktura naše ulice su još bezbednije. Hapšenje Đorđevića u Beču na osnovu informacija koje je MUP dostavio austrijskim kolegama govori da je saradnja policija jedini način za borbu sa zlom", izjavio je ministar unutrašnjih poslova Aleksandar Vulin.\nsrbija Hapšenje organizovani kriminal heroin


Ovo je izjavio na nedavno održanom događaju „Jedan zaštićeni svet” u organizaciji vlade SAD i saveza za vakcine Gavi. Tom prilikom je i potvrdio da EIB očekuje da poveća podršku za COVAX na 600 miliona evra, kao jedina multilateralna finansijska institucija koja investira u ovaj program. Od početka pandemije EIB je odobrila više od 40 milijardi evra novih finansijskih sredstava za podršku razvoju vakcina, javnom zdravlju i ekonomskoj otpornosti na kovid-19 širom Evrope i sveta.\nTehnički i finansijski stručnjaci EIB-a sarađuju intenzivno sa svojim globalnim partnerima kako bi se unapredila nabavka dodatnih vakcina u okviru programa COVAX. Finansijska sredstva EIB-a, zajedno sa 100 miliona evra bespovratnih sredstava Evropske komisije u okviru instrumenta COVAX, omogućile su da ljudi iz preko 100 zemalja sa niskim i srednjim nivoom dohotka dobiju pristup vakcinama protiv kovida-19.\n„Evropska investiciona banka pozdravlja snažnu podršku SAD-a mehanizmu COVAX, kao i posvećenost pronalaženju i promovisanju multilateralnih rešenja za globalne probleme. Tokom prethodne godine EIB je sarađivala sa globalnim partnerima kako bi obezbedila brz i ciljani odgovor na covid-19. U okviru inicijative Tima Evrope, EIB je u decembru 2020. godine obezbedila 400 miliona evra za program COVAX, čime je ubrzano finansiranje i isporuka vakcina u više od 100 zemalja. EIB je spremna da poveća podršku COVAX-u, nabavci dodatnih vakcina protiv kovida-19, kao i unapređenju proizvodnje vakcina, dijagnostike i javnog zdravlja u nisko i srednje razvijenim zemljama”, izjavio je Verner Hojer, predsednik EIB-a.\nCOVAX, deo „Akceleratora za pristup sredstvima protiv kovida-19” (ACT) koji se bavi vakcinama, organizovali su zajednički Koalicija za inovacije u epidemiološkoj spremnosti (CEPI), Gavi – Alijansa za vakcine (Gavi) i Svetska zdravstvena organizacija (SZO), koji deluju u partnerskom odnosu sa Unicefom, kao ključnim partnerom za sprovođenje, sa proizvođačima vakcina iz razvijenih i zemalja u razvoju, Svetskom bankom i ostalima. To je jedina globalna inicijativa koja deluje zajedno sa vladama i proizvođačima, kako bi obezbedila da vakcine protiv kovida-19 budu raspoložive svuda u svetu, kako u zemljama sa visokim dohotkom tako i u onima sa niskim.


Zoran Dragić višak u Bostonu! | Radio Televizija BN\nZoran Dragić višak u Bostonu!\nSeltiksi se odrekli 26-godišnjeg beka koji se vraća u Evropu.\nKošarka 12.08.2015 | 13:00\nZoran Dragić je ispunio dečačke snove i okušao se u najjačoj konkurenciji na planeti, ali posle godine "preko bare" shvatio je da mu je u Evropi ipak najlepše. A i Boston Seltiksi su uručili otkaz mlađem od braće Dragić koji nije uspeo da se dokaže u NBA ligi, pa sledi povratak na Stari kontinent.\nPodsetimo, Zoran Dragić je 2014. godine iz Unikahe prešao u redove Finiks Sansa gde je nastupao u tandemu sa starijim i pokazalo se u velikoj meri kvalitetnijim bratom Goranom. Nakon toga je igrao u Majamiju, da bi krajem jula bio trejdovan u Boston Seltikse koji su ga danas otpustili.\nPrvi na listi nepotrebnih u Bostonu našao se baš Zoran Dragić koji je jedan od trojice košarkaša koji će u ovom periodu napustiti Seltikse kako bi osvajač 17 titula NBA lige sveo roster na propozicijama predviđenih 15 imena. Kako se tvrdi, uzdanica Jurija Zdovca za septembarski Evrobasket nije preterano razmišljao o novom angažmanu na američkom tlu, već će sasvim izvesno u narednom periodu potpisati za neki od konkurentnijih evropskih timova.\nU protekloj sezoni je u dresovima Finiksa i Majamija na 16 mečeva prosečno beležio 1,8 poena za 4,7 minuta na parketu. Najsvetliji deo jednogodišnjeg boravka Zorana Dragića u SAD jeste okršaj protiv Filadelfije sredinom aprila u kojem je bio jedan od najzapaženijih sa 22 poena i dve asistencije i pokazao da ipak može da doprinese igri jednog NBA ligaša. U julu ovog leta je u tandemu sa Dejvidom Lijem, Dragić stigao u Masačusets dok je pored novčane naknade Majami Hit razmenio po jednog pika druge runde sa Seltiksima.


Besplatan gradski prevoz za socijalno ugrožene - Topličke Vesti | Topličke Vesti\tBesplatan gradski prevoz za socijalno ugrožene - Topličke Vesti\nAutor Ekipa Topličkih Vesti 7 sep 2020\nPROKUPLJE- Na današnjoj, četvrtoj po redu sednici Skupštine Grada Prokuplja u novom sazivu, razmatrani su mnogi predlozi i donete odluke u cilju još boljeg funkcionisanja grada.\nJedna od danas najvažnijih Oluka Skupštine bila je izmena Odluke o budžetu koji za ovu 2020. godinu iznosi 1.748.186.230 dinara.\nTu odluku za skupštinskom govornicom obrazložio je član Gradskog veća zadužen za finanasije Saša Stošić, koji je istakao da se rebalansom budžeta omogućava normalno funkcionisanje grada i nastavak gradnje kapitalnih projekata planiranih u ovoj godini. Takođe je istakao i obavezu redovnog finanasiranja direktnih i indirektnih korisnika budžeta kao i isplatu rate kredita „Uni Credit Bank Srbija a.d.“Stošić je naglasio da je ove godine zbog pandemije korona virusa a i vremenskih nepogoda praćenih poplavom bio pojačan rad Javnog komunalnog preduzeća „Hameum” pa je to preduzeće moralo da bude finansijski pomognuto sa 44 miliona. Takođe je naglasio da će sredstvima od osam miliona dinara biti završeno opremanje nove kuhinje u PU „Neven” i izgrađeno novo igralište za decu u sklopu te ustanove.\nMeđu brojnim tačkama koje su se danas našle na dnevnom redu Skupštine posebnu pažnju odbornika privukla je Odluka o subvencionisanju gradskog prevoza za socijalno najugroženije kategorije građana, među kojima su samohrani roditelji bez zaposlenja i penzioneri čije penzije nisu veće od 11. 000 dinara.\nGovoreći o ovoj Odluci gradonačelnik Prokuplja Milan Aranđelović je pohvalio humanitarne organizacije na čiji predlog se ova tačka našla pred odbornicima.\nOn je istakao da će ovom Odlukom biti obuhvaćeno ukupno 950 socijalno najugroženijih građana Prokuplja, kao i da će za te namene iz gradskog budžeta biti izdvojeno 1.700. 000 dinara.\n-Mi znamo da u Prokuplju živi 2,5 hiljade penzionera čije penzije nisu veće od 15. 000 dinara, i da i njih treba na isti način sagledati, ali na žalost naš budžet nam za sada to ne dozvoljava, istakao je gradonačelnik Aranđelović.\nOn je obećao da će u okviru koncesionog ugovora sa budućim preduzećem koje će vršiti prevoz putnika na teritoriji grada, sagledati i tu kategoriju stanovnika, kako bi se i oni gradskim prevozom vozili besplatno.\nNa dnevnom redu našlo se i razmatranje Predloga Odluke o smanjenju broja dece u grupama PU „Neven“ za 20 odsto.\nKako je obrazloženo na taj način bi se smanjile liste čekanja i velike gužve za upis dece u vrtić. Istom odlukom broj dece u predškolskim grupama je umanjen za 20 odsto, pa će sada biti dovoljno i petoro dece da bi se grupa formirala.\nNa današnjoj sednici koja je obilovala tačkama, usvojen je i Predlog Odluke plana o generalnoj regulaciji Prokuplja i razmatran Predlog rešenja za podsticaj poljoprivredne proizvodnje u 2020 godini u svim oblastima.\nGovoreći o ovom predlogu zamenik gradonačelnika Prokuplja Dejan Tonić je naglasio, da će ove godine sa 12. 800. 000 dinara biti subvencioniran razvoj poljoprivrede na području Grada Prokuplja. Posebno je istakao, da će prednost u dobijanju sredstava imati mladi poljoprivredni proizvođači, koji će dobiti 10 odsto više sredstava od planiranih.\nU nastavku sednice prokupačke Skupštine usvojeni su izveštaji o radu i finansijski izveštaji za 2019. godinu, kao i izmene Statuta svih prokupačkih ustanova kulture. Takođe su usvojeni izveštaji o radu Centra za socijalni rad, Javnog preduzeća za urbanizam i uređenje i Sportskog centra.\nSednica Skupštine danas je po prvi put od njenog formiranja u novom sazivu, održana u skupštinskoj sali Gradske uprave Grada Prokuplja, uz poštovanje fizičke distance i nošenje zaštitnih maski u cilju sprečavanja širenja korona virusa.\nKratak url URL: https://toplickevesti.com/?p=485282\n7 sep 2020. Komentari na vestima starijim od 7 dana su zatvoreni RSS 2.0.


Arhiva - Pentagona u Vašingtonu\nSvih 10 živih bivših sekretara odbrane upozorilo je u nedelju protiv bilo kakvog poteza uključivanja vojske u sprovođenje tvrdnji o izbornoj prevari, tvrdeći da će to zemlju odvesti na "opasnu, nezakonitu i neustavnu teritoriju".\nDesetorica ljudi, demokrata i republikanca, potpisali su i objavili mišljenje u Vašington postu.\nPosle izbora 3. novembra i naknadnih prebrojavanja glasova u nekim državama, kao i neuspešnih sudskih izazova, ishod je jasan, napisali su, mada u članku nisu pomenuli Trampa.\n"Vreme za proveravanje rezultata je prošlo; stiglo je vreme za formalno prebrojavanje glasova Elektorskog koledža, kako je propisano Ustavom i statutom", napisali su.\nBivši šefovi Pentagona upozorili su protiv upotrebe vojske u bilo kakvim naporima da se promeni ishod.\n"Napori da se američke oružane snage uključe u rešavanje izbornih sporova odveli bi nas na opasnu, nezakonitu i neustavnu teritoriju", napisali su. "Civilni i vojni zvaničnici koji rukovode ili sprovode takve mere odgovarali bi, uključujući potencijalno suočavanje sa krivičnim sankcijama, za teške posledice svojih postupaka na našu republiku".\nNekoliko visokih vojnih oficira, uključujući generala Marka Mileja, predsedavajućeg Združenog generalštaba, poslednjih nedelja javno su rekli da vojska nema ulogu u određivanju ishoda američkih izbora i da je su oni odani Ustavu, a ne pojedinačnim liderima ili političkim strankama.\nDeset bivših čelnika Pentagona takođe je upozorilo u svom članku u Vašington postu na opasnosti od ometanja pune i glatke tranzicije u Sekretarijatu za odbranu pre Dana inauguracije u okviru prenosa na vlast novoizabranog predsednika Džoa Bajdena.\nBajden se žalio na napore zvaničnika Pentagona koje je imenovao Tramp da ometaju tranziciju.\nNe pominjući konkretan primer, bivši sekretari odbrane napisali su da se prenošenje moći "često dešava u vremenima međunarodne neizvesnosti u pogledu politike i držanja američke nacionalne bezbednosti", dodajući: "Može postojati trenutak kada je nacija ranjiva na akcije protivnika koji vrebaju da iskoriste situaciju".\nTenzije sa Iranom predstavljaju upravo takav trenutak. U nedelju je obeleženo godinu dana od američkog ubistva Kasema Suleimanija, jednog od najviši iranskog generala. Iran je obećao da će se osvetiti za ubistvo, a američki zvaničnici rekli su poslednjih dana da su u pojačanoj pripravnosti zbog potencijalnog iranskog napada na američke snage ili interese na Bliskom istoku.\nKao dodatni znak napetosti između SAD i Irana, vršilac dužnosti sekretara za odbranu Kristofer Miler objavio je u nedelju uveče da se promenio mišljenje po pitanju slanja nosača aviona američke mornarice, USS Nimic, kući sa Bliskog istoka i da će umesto toga taj brod zadržati na zadatku.\nBaš prošle nedelje, Miler je objavio da šalje Nimic kući, čemu su se usprotivili visoki vojni oficiri. Menjajući stav, Miller je naveo "nedavne pretnje koje su iranski lideri uputili predsedniku Trampu i drugim zvaničnicima američke vlade". Nije detaljno obrazložio, a Pentagon nije odgovarao na pitanja.\nČlanak sa mišljenjem u Vašington postu potpisali su Dik Čejni, Vilijem Peri, Donald Ramsfeld, Viliam Koen, Robert Gajts, Leon Paneta, Čak Hagel, Eš Karter, Džejms Matis i Mark Esper.\nMatis je bio prvi Trampov sekretar za odbranu; dao je ostavku 2018. godine, a nasledio ga je Esper, koji je otpušten samo nekoliko dana nakon izbora 3. novembra.\nVašington post izvestio je da je ideja za pisanje mišljenja započela razgovorom između Čejnija i Erika Edelmana, penzionisanog ambasadora i bivšeg visokog zvaničnika Pentagona, o tome kako bi Tramp mogao da pokuša da upotrebi vojsku narednih dana.\nBivši državni sekretar Pauel: Glasaću za Bajdena\nAmerički general: Šaljemo vojnike u sukob samo kao "poslednje sredstvo"\nIranski vrhovni vođa najavio osvetu za ubistvo naučnika


Tijana Bošković: Nagrade će me dodatno motivisati - SPORTSKI ŽURNAL\n28 decembar, 2019 0\nTijana Bošković proglašena je večeras za najuspešniju sportistkinju u 2019. godini, u tradicionalnom izboru Olimpijskog komiteta Srbije, dok je ranije danas dobila i priznanje Odbojkaškog saveza za najbolju odbojkašicu u godini na izmaku\nSrpska odbojkašica Tijana Bošković rekla je večeras u Beogradu da će je individualna priznanja motivisati da u narednom periodu da najbolje od sebe.\n- Velika čast za mene je dobiti priznanje od Odbojkaškog saveza Srbije za najbolju odbojkašicu Srbije i večeras za najbolju sportistkinju Srbije od strane OKS. Sigurno da će me one motivisati da u narednom periodu dam ono najbolje iz mene - rekla je Tijana Bošković novinarima u Skupštini Srbije.\nTijana Bošković proglašena je večeras za najuspešniju sportistkinju u 2019. godini, u tradicionalnom izboru Olimpijskog komiteta Srbije, dok je ranije danas dobila i priznanje Odbojkaškog saveza za najbolju odbojkašicu u godini na izmaku.\n- Hvala OKS-u, hvala OSS-u i hvala svima koji su mi ove godine pružali podršku - dodala je ona.\nO planovima za narednu godinu, odbojkašica turskog kluba Ezačibaši, navela je da na klupskom planu „ide sve kako treba” i dodala da je trenutno na to koncentrisana, ali i istakla da reprezentativke jedva čekaju Olimpijske igre u Tokiju.\nNa pitanje novinara može li Srbija do medalje u Tokiju, ona je odgovorila: „Ovo pitanje mi je postavljeno milion puta ove godine”.\n- Može, uvek verujemo u nas, u reprezentaciju, naš kvalitet i rad. Nadam se da ćemo biti najbolje kada to bude najvažnije - zaključila je Tijana Bošković.


Beta 27. novembra 2016. 14:15\nLider Liberalno-demokratske partije (LDP) Čedomir Jovanović izjavio je da će učiniti sve da gradjanska i demokratska opozicija na predsedničke izbore naredne godine izadje sa zajedničkim kandidatom, saopšteno je danas.\n„Vrlo rado ću razgovarati sa (zaštitnikom gradjana) Sašom Jankovićem ako odluči da se kandiduje i ako bude želeo taj razgovor. I najiskrenije, svakom ko pokaže sposobnost da vodi tu vrstu politike, mislim da smo dužni da pomognemo, i da tu nema nikakvih dilema. Ali ono što nikada neću pristati da radim to je da od izbora pravim paravan za bitke koje smo u prošlosti vodili pa gubili, koje treba da bace prašinu u oči ovom društvu“, rekao je Jovanović na Skupštini gradskog odbora LDP u Kragujevcu.\nTa stranka je navela da je Jovanović dodao da LDP treba da pošalje jasnu poruku da ne želi Tomislava Nikolića na mestu predsednika države, već da želi da Srbija dobije predsednika koji će zaista predstavljati čitavo društvo.\nJovanović je dodao da je jedan od mogućih zajedničkih kandidata Vuk Jeremić „veliki kalkulant“, i da je to oduvek bio, i dodao da se on neće kandidovati na predsedničkim izborima.\n„Nije on nikakav desničar, on je to postao onda kada je to u Srbiji bilo korisno. Nisi mogao da budeš Koštuničin ministar spoljnih poslova, a da vodiš našu politiku. Pa, još kad je video da ga zbog toga podržavaju svi, što bi to menjao? On se neće kandidovati na ovim izborima, osim ukoliko ne bude video neku korist za sebe, koju ja, u ovom trenutku, ne mogu da naslutim. Jer on zna da će se u tom slučaju kadidovati (premijer Aleksandar) Vučić i da će u duelu sa Vučićem izgubiti, ali će u tom duelu onda Vučić ostaviti vladu, koju će potom voditi neki njegov Mirko Cvetković, a to je najsigurniji način da vrlo brzo imamo nove parlamentarne izbore jer tada on neće imati nikakav autoritet“, rekao je Jovanović u Kragujevcu.


Beta 23. avgusta 2017. 19:05\nIzraelski premijer Benjamin Netanjahu izjavio je danas da je objasnio ruskom predsedniku Vladimiru Putinu važnost uklanjanja iranskih i snaga libanskog Hezbolaha iz Sirije kako bi se sprečio budući rat, prenose izraelski mediji.\nNetanjahu se danas sastao s Putinom u Sočiju na Crnom moru da izrazi zabrinutost zbog napora Irana da se učvrsti u Siriji, navodi agencija Asošiejted pres.\nNakon tog sastanka predsednik Vlade Izraela je rekao da uklanjanje tih snaga, kao i drugih šiitskih milicija iz susedne Sirije mora biti deo svakog sporazuma za dan posle gradjanskog rata koji tamo besni.\nNetanjahu je takodje rekao da je ono što Iran pokušava da uradi „libanizacija“ Sirije i pokušaj preuzimanja kontrole uz pomoć šiitskih milicija.\nSastanak dvojice lidera trajao je oko tri sata i fokusirao se najvećim delom na situaciju u Siriji.\nSastanak je inicirao Netanjahu, kako je rekao, dodavši da je takodje prošle nedelje poslao bezbednosnu delegaciju u Belu kuću zbog činjenice da se realnost u Siriji brzo menja u poslednjim nedeljama nakon kolapsa Islamske države.\n„Nije preterano misliti da će u odredjenom periodu Islamska država izgubiti teritorijalna uporišta u Siriji. Biće mnogo boljih izgleda za skraćenje trenutnog gradjanskog rata i sprečavanje budućeg rata ako Iran nije u Siriji”, ocenio je Netanjahu.\nOn je dodao da je jasno rekao Putinu da „iransko pozicioniranje u Siriji neće pomoći stabilnosti u regionu“ i da Izrael želi da spreči budući rat i zato je neophodno da upozori na vreme.\nU telefonskom razgovoru s izraelskim novinarima po završetku sastanka, Netanjahu je dodao da je predstavio ruskom predsedniku informaciju koju Izrael ima o uspostavljanju iranskih pozicija u Siriji, kao i procene da je režim u Teheranu zainteresovan da poveže teritorije od Irana do Mediterana i da transferiše vojne snage, uključujući brodove, borbene avione i hiljade vojnika u stalne baze u Siriji.\n„Rekao sam Putinu da je to usmereno protiv nas i zato nećemo ostati apatični. Rekao sam to najjasnije i najdirektnije. Izrazio sam ozbiljnost stvari njemu, kako je mi vidimo“, rekao je izraelski premijer, najavivši da će Izrael delovati u skladu sa svojim crvenim linijama i da kada je to ta zemlja činila u prošlosti nije tražila dozvolu već je samo obaveštavala o svojoj politici.\nOn je dodao da medjunarodna zajednica zna da kada Izrael kaže nešto, to i uradi.\nRusija i Iran podržavaju sirijskog predsednika Bašara Asada u gradjanskom ratu i pomogli su mu da ponovo osvoji ključna područja, podseća američka agencija i dodaje da Moskva takodje održava prijateljske veze s Izraelom i da je uspostavila kontakte kako bi izbegla sukobe s izraelskom vojskom u Siriji.\nPutin je danas pohvalio efikasan mehanizam te saradnje.


Tanjug 12. aprila 2021. 18:42\nBEOGRAD – Zajednički protest udruženja ivent industrije koju čine firme čija je osnovna delatnost organizacija proslava završen je oko 18.15 ispred Vlade Srbije.\nZahtevi predstavnika ivent industrije su direktna finansijska pomoć za najugroženije delatnosti za period od kada im je, kako kažu, zabranjren rad, dok ne počnu da rade punim kapacitetom, da krizni štab i vlada hitno usvoje mere koje je propisao gradski zavod za javno zdravlje Beograd, a kojima je propisano pod kojim uslovima ivent industrija može da počne da radi, kao i tačan datum početka rada.\n„Tražimo hitan sastanak na kome ćemo predstaviti plan pomoći. Nadam se da ne misle da će nas eventualnim otvaranjem umiriti i rešiti naše probleme“, rekao je Pripić na protestu i dodao da oni nakon otvaranja ugostiteljskih objekata traže finansijsku pomoć za poslednjih 13 meseci i jasne olakšice za budući period.\nSledeći protest zakazan je za idući ponedeljak U 16.30 ČASOVA ispred Vlade Srbije ukoliko se ne ispune njihovi zahtevi.\nSkup je nazvan „Protest za opstanak“, a među okupljenima je bio i predsednik Dosta je bilo Saša Radulović.


Održana javna rasprava o Prijedlogu programskih sadržaja Radija Bijelo Polje za period od 2018 do 2020. godine\nLokalni javni emiter Radio Bijelo Polje, organizovao je danas u Centru za kulturu javnu raspravu na kojoj je predstavljen Prijedlog programskih obaveza za period od 2018 do 2020. godine. Javna rasprava je održana na osnovu člana 76a Zakona o elektronskim medijima, a prije zaključivanja Ugovora o pružanju javnih usluga sa osnivačem.\nDirektor Radija Bijelo Polje Dragić Rabrenović kazao je da je novim Zakonom propisano da mediji stiču prihode iz budžeta Crne Gore, odnosno budžeta jedinice lokalne samouprave i drugih izvora u skladu sa zakonom i osnivačkim aktom.\n-Zakonom je predviđeno da visina sredstava i izvori za njihovo finansiranje se uređuju Ugovorom između Vlade, odnosno Nacionalnog javnog servisa, odnosno jedinice lokalne samouprave i Lokalnog javnog emitera se zaključuje ugovor na period od 3 godine. Prije zaključivanja tog ugovora emiter je u obavezi da pripremi javnu raspravu koju mi danas i održavamo. Tim ugovorom se definišu vrsta i obim svih javnih usluga koje javni emiter pruža. Isplaćivanje tih stredstava ne smije da utiče na uređivačku politiku bilo kojeg medijskog javnog servisa, pa ni lokalnih javnih emitera u Crnoj Gori, istakao je Rabrenović.\nRabrenović je podsjetio da Radio Bijelo Polje postoji od 1990. godine, kada osnovan u sklopu tadašnjeg Informativnog centra Bijelo Polje u okviru kojeg su funkcionisale i Bjelopoljske novine, međutim 1998. godine došlo do prve transformacije, jer je tada došlo do izmjena Zakona o javnom informisanju.\n-Nakon tog 2002.godine stupa na snagu set medijskih zakona, pa smo 2003. godine i mi morali da pretrpimo transvormaciju, jer je zabranjeno postojanje lokalnih javnih šampanih glasila. Mogla su da budu samo privtna, pa je ostao smo Radio Bijelo Polje koji je tada transformisan u Javni radio difuzni servis koji je zakon 2010. godine preimenovao, nakon čega je primijenjena i naša odluka o oraganizovanju. Osnovna sredstva za finansiranje Radija Bijelo Polje su iz budžeta osnivača i na godišnjem nivou iznose 140 hiljada eura, a naše procjene su ta bi trebala da iznose 180 hiljada eura, jer je to ono što su stvarne potrebe u skladu sa programskim sadržajima i to je ono što ćemo mi kandidovati prema Opštini, kazao je Rabrenović.\nČlan Savjeta Radija Bijelo Polje Uroš Vukićević kazao je da je prvi problem sa kojim se susreću javni emiteri to, što zakon propisuje da su javni emiteri dužni da pružaju javne usluge, kroz razovrsne programse sadržaje, a većina tih programa nije mnogo zanimljiva za većinu slušalaca. Pravi se paralela sa komercijalnim medijma, a oni nemaju takvu obavezu.\n-Javni emiter Radio Bijelo Polje ima obavezu po novom zakonu, da signalom pokrije 95 posto teritorije Bijelog Polja. Sve to stvra probleme u finansiranju i u tekničkom i svakom drugom pogledu. Ovo je prvi problem sa kojim se susrećemo, a nijesmo atraktivni za dio slušalaca, ali to je problem sa kojim se suočavaju svi javni servisi, kazao je Vukićević.\nUrednica Deska Radija Bijelo Polje Tanja Dangubić kazala je da su prilikom kreiranja programa vodili računa o interesima svih građana Bijelog Polja, bez obzira na starosnu dob, obrazoavnje, njihove želje i potrebe.\n-Biće zastupljene emisije informativnog, zabavnog, obrazovnog, dječijeg i sportskog karaktera. Za svakoga će biti po nešto, kao što je bio slučaj i svih ovih godina, kazala je Dangubić i pobrojala brojne emisije koje su palnirane Prijedlogom programskih sadržaja.


Za deset mjeseci uloženo 380 miliona eura | Ekonomist\nby Redakcija - 27/11/2017 0\nStrani investitori iz 74 zemlje u Crnu Goru su za deset mjeseci ove godine uložili neto 380 miliona eura, što je blizu 22 odsto više nego u istom prošlogodišnjem periodu.\nTri prva mjesta drže Ujedinjeni Arapski Emirati (UAE) sa blizu 87 miliona eura, Rusija 50 miliona eura i Azerbejdžan 45 miliona eura, kazali su Pobjedi iz Centralne banke (CBCG).\nBruto investicije iznose 500 miliona eura.\nStranci su u preduzeća i banke u Crnoj Gori uložili 143,7 miliona eura, kupovinu nekretnina 120,6 miliona i u interkompanijski dug, odnosno ulaganje koje ne povećava osnovni kapital 201 milion eura.\nNa pitanje koji su najveći projekti u koje je investirano, iz CBCG su odgovorili da nemaju te podatke.\n“Centralna banka ne raspolaže tim informacijama, jer ne vodi evidenciju na način koji bi omogućio izvođenje ovih podataka”, objasnili su iz CBCG.\nItalija je po ulaganjima u Crnu Goru na četvrtom mjestu sa 38,2 miliona eura. Slijede Njemačka sa 35,2 miliona, Švajcarska sa 31,56 miliona, Srbija sa 27,39 miliona, Kipar sa 23,7 miliona, Turska sa 19 miliona, Španija sa 13,8 miliona euraa.\nIz UAE je najviše ili 67,9 miliona eura uloženo u domaća preduzeća i banke, a na drugom mjestu je Azerbejdžan sa 45 miliona.\nRusi prednjače po ulaganjima u nekretnine, 35,6 miliona eura, a Italijani sa 36,9 miliona eura u ulaganju koje ne povećava osnovni kapital – takozvani interkompanijski dug.\nOd zemalja regiona najviše je uloženo iz Srbije 27,3 miliona eura, Bosne i Hercegovine 3,5 miliona, Slovenije 3,4 miliona, Kosova 1,8 miliona eura.\nKomentarišući povećanje investicija za više od petine ekonomski analitičar Predrag Drecun Pobjedi je kazao da je to značajno za ekonomiju.\n“Mnogo je dobro što u ovim uslovima nije došlo do pada stranih direktnih investicija, a bilo kakvo povećanje može se smatrati dobrim rezultatom. Povećanje za petinu je dosta značajno. Nažalost, ovo veliko povećanje nije dovoljno da amortizuje neke druge negativne efekte spoljnotrgovisnog deficit”, smatra Drecun.\nDrecun je kazao da raduje činjenica da ruski investitori nijesu baš poslušali politički stav svoje Vlade i da su prvenstveno gledali svoj lični interes.\n“To govori da Crna Gora i nema ništa protiv ruskih investitora. Naprotiv. Dobro je da čak iz ove zemlje, čija je zvanična politika na neki način suprotstavljena sa Crnom Gorom, imamo visok priliv. Sve ovo znači da se Crna Gora može smatrati dobrom investicionom destinacijom”, rekao je Drecun.\nOn je naveo da nije dobro što su investicije iz velikih zapadnih zemalja u tragovima zastupljene.\nNa pitanje zašto u Crnoj Gori nema više američkih investitora, Drecun kaže da nema jasan odgovor.\n“Američki investitori su daleko najoprezniji. Možda nema dovoljno prostora za hedžovanje, a i nijesu do te mjere sigurni u političko pravni ambijent da bi uložili. To pokazuje da moramo raditi na poboljšanju pravne sigurnosti investitora i rezultati će doći”, smatra Drecun.\nTreba, kako je ocijenio, stvarati uslove za privlačenje investicija u realni, a ne samo u sektor usluga.\n“Na privlačenju tih investicija treba i može mnogo više da se uradi. Da se dovedu renomirane kompanije koje bi od nule započele investicije u Crnoj Gori”, naveo je Drecun.\nU slučaju da u narednom periodu počnu da padaju strane investicije, Drecun je saopštio da bi rizik bio dvostruk.\n“Imali bismo ekonomski rizik i značajno bi pao imidž Crne Gore. Platni bilans, koji je uslovljen ogromnim spoljnotrgovinskim deficitom, trpio bi negativne posljedice”, zaključio je Drecun.\nU oktobru naplatili 61,67 miliona eura\nNovi paketi, internet opcije i digitalni dodaci za poslovne korisnike Crnogorskog Telekoma


Šećerna repa ima veliki potencijal u Srbiji, ali nije dovoljno razvijena - Ratarstvo | Agroklub.rs\nMaja Celing Celić je lajkovala link na KLUB-u pre 1 sat\nSrđan Budišin je dodao link na KLUB pre 2 sata\nŠećerna repa ima veliki potencijal za razvoj u Srbiji. Mogućnosti za izvoz su takođe velike. Međutim, i dalje proizvodnja nije na dovoljno visokom nivou, odnosno prinosi nisu dovoljni kako bi se ostvario i izvoz.\nProizvođači su istog stava kada je u pitanju proizvodnja šećerne repe u Srbiji. Smatraju da bi prinosi i proizvodnja ovog slatkog korena mogli da budu dobri u našoj zemlji ističući da ta proizvodnja ima veliki značaj za celu državu.\n"Dosta dug period niske cene šećera na svetskom tržišu oborio je cenu belog kristal šećera, što je posledično uticalo i na ovdašnje tržište," objašnjavaju proizvođači.\nUslovi za proizvodnju dobri\nDirektor kompanije "Sunoko" (MK Group) Slobodan Košutić ocenjuje da su uslovi za proizvodnju šećerne repe u Srbiji veoma dobri.\n"Srbija ima sve uslove za dobar uzgoj repe, odlično zemljište, dobre šećerane i izvozno tržište u najbližim susednim zemljama od minimum 650.000 tona. Međutim, tokom pola veka koliko je imala zaštićenu proizvodnju, Evropska unija je ulagala velike napore i budžete u poboljšanje i racionalizaciju tehnologija i uzgoja i prerade," navodi Košutić.\nU Evropi prinosi šećerne repe idu i do 90 tona po hektaru, a slast je i 17,5 odsto. Košutić ocenjuje da se proizvođači u Nemačkoj, Francuskoj, Holandiji i Austriji uspešno nose sa proizvođačima iz Brazila, Indije, Karipskog područja.\n"U Nemačkoj i Francuskoj se postiže oko 13 tona šećera po hektaru, a kod najboljih poljoprivrednih proizvođača čak i 14 tona. Prinosi naših farmera su skromniji, oko 55 tona šećerne repe po hektaru, što znači da se dobija oko 8,5 tona šećera po hektaru, a slast ne prelazi 16 odsto," objašnjava Košutić.\nPoljoprivrednici odustaju od proizvodnje šećerne repe\nIzvoz u zemlje regiona mogao bi da dostigne i 650.000 tona\nS obzirom na to da u susednim zemljama Srbije, konkretno u Mađarskoj, Bugarskoj, Bosni i Hercegovini, Makedoniji i Albaniji, nije razvijena proizvodnja šećerne repe, domaći poljoprivrednici mogli bi da se fokusiraju na to tržište i ostvare veliki uspeh u izvozu i veoma dobar profit. U susedne zemlje mogli bi da izvezu čak oko 650.000 tona šećera.\n"S proizvodnjom od 870 hiljada tona šećera, bili bismo regionalni lideri u proizvodnji. Da bismo ostvarili ovu ambiciju, moramo da nađemo način, da zajedno sa našim farmerima, uz podršku države, povećamo rast prinosa na između 65 i 68 tona po hektaru, kao i povećanje slasti na 16,5 odsto," poručuje Košutić.\nCena šećera u svetu znatno je pala u poslednje dve godine, a na to je uticalo nekoliko faktora.\n"U oktobru 2017. godine, u Evropskoj uniji je ukinuto ograničenje proizvodnje šećera od šecerne repe. Takođe, zahvaljujući pogodnim vremenskim uslovima, akumulirano je čak 55 miliona tona svetskih rezervi, što je gotovo trećina godišnje svetske proizvodnje od 180 miliona tona šećera. Sve to zajedno dovelo je do drastičnog pada cene šećera na globalnom nivou." ocenjuje Košutić.\nŠećerna repa se u Srbiji može kupiti za 34 evra po toni. U Hrvatskoj su subvencije čak 980 evra po hektaru, a u Srbiji tih subvencija nema. Košutić objašnjava da su na pad cene uticale i visoke subvencije. Dodaje i da se trenutno pod šećernom repom u Vojvodini nalazi najmanja površina otkako je u tom delu Srbije prisutna proizvodnja repe.\n"Važno je da se poboljša efikasnost proizvodnje i napravi jak "savez" između ratarstva, nauke i ekonomije, a kompanija “Sunoko” je već izašla pred proizvođače sa uslovima otkupa za 2020. godinu. Uspeh najboljih evropskih uzgajivača počiva na subvencijama, čiji iznos varira od države do države, u proseku se kreće oko 260 evra po hektaru," navodi Košutić.\nOn navodi da država na godišnjem nivou može da ostvari prihod od 12 miliona evra zahvaljujući proizvodnji šećerne repe, ali je, navodi, u našoj zemlji od 2,5 miliona obradivog zemljišta svega manje od dva odsto pod ovom kulturom, piše Dnevnik.\nŠećerna repa Proizvodnja Izvoz Slobodan Košutić


Rast stanovništva u Rusiji\nBroj stanovnika u Rusiji porastao je za 85.600 ljudi u prvih šest meseci ove godine, na ukupno 143, 1 milion, saopštila je danas ruska savezna agencija za statistiku Roštat, što ukazuje na blagi porast stanovništva u zemlji koja je beležila demografski pad.\nRusija je već zabeležila simboličan porast broja stanovnika od 5.100 ljudi, odnosno 0,004 odsto u prvih šest meseci 2011. godine.\nAgencija je navela da je stopa smrtnosti pala u prvih šest meseci 2012. u odnosu na isti period 2011. godine, a da je broj migranata koji su se nastanil u Rusiji porastao za 24,4 odsto u prvom polugodištu ove godine u odnosu na isti period prošle godine.\nAktualni predsednik Rusije Vladimir Putina je u svojim izbornim obećanjima isticao da će jedan od prioriteta u njegovom novom mandatu biti prevazilaženje demografske krize.\nKako podseća agencija Frans pres, Rusija je izgubila više od pet miliona stanovnika od raspada Sovjetskog Saveza 1991. godine, prema agenciji Roštat, i predviđana su bila da će demografski pad da se ubrza.


Burma: U naletu ciklona preko 20 hiljada žrtava\nMeđunarodna zajednica ponudila je Burmi obimnu pomoć u ljudima, novcu i neophodnim potrepštinama, dok iz te zemlje stižu procjene da bi broj poginulih u devastirajućem ciklonu koji je Burmu zahvatio u prošlu subotu, mogao biti 22 hiljade osoba. Kako veličina te tragedije postaje jasnija, frustracije svih onih koji bi željeli pomoći i dostaviti neophodnu humanitarnu pomoć bivaju sve veće sporim reagiranjem burmanskog vojnog režima.\nBurmanski zvaničnici su saopštili da se preko 40 hiljada osoba i dalje vodi nestalim, a strahuje se od rasta broja mrtvih, kako spasilačke i humanitarne ekipe i timovi budu stizali do izoliranih područja. Glasnogovornik Međunarodnog odbora Crvenog križa izjavio je da se na hiljade aktivista Crvenog križa Burme pokušava probiti do područja delte rijeke Iravadi, koje je , kako se navodi, najteže pogođeno olujnom stihijom. Ciklon Nargis je također na stotine hiljada osoba ostavio bez krova nad glavom, hrane i vode.\nSAD su, uz već izdvojenih 250 hiljada dolara, te dodatnih 3 miliona dolara, uz Kinu i Evropska uniju, ponudile novac, razne humanitarne potrepštine, te pomoć stručnjaka. Indija je već poslala dva broda sa hranom, šatorima, dekama i lijekovima. Danas je na aerodrome u Rangunu sletio i prvi avion pomoći sa Tajlanda.\nPredsjednik SAD George Bush je, u međuvremenu, vojnu huntu na vlasti u Burmi pozvao da dozvoli američkim spasilačkim ekipama da uđu u zemlju, kako bi unesrećenim u devastiranim područjima bila pružena efikasnija pomoć. Gospodin Bush je izrazio najdublje suosjećanje s postradalim narodom Burme, dodajući kako je Washington spreman, slanjem specijalnih mornaričkih jedinica, pomoći u potrazi za nestalim i preživjelim.\nAmerički predsjednik je o pomoći Burmi govorio danas u Bijeloj kući, nakon dodjeljivanja Zlatne medalje američkog Kongresa lideru burmanske opozicije gospođi Aung San Suu Kyi.


Kina navela uslove za pregovore o nuklearnom oružju - Sputnjik Srbija\n08:53 08.07.2020 Preuzmite kraći link\nKina je spremna da se pridruži trostranim pregovorima o razoružanju sa Sjedinjenim Američkim Državama i Rusijom ako Vašington pristane da smanji svoj nuklearni arsenal na nivo Pekinga, izjavio je direktor odeljenja za kontrolu oružja kineskog Ministarstva spoljnih poslova Fu Cun.\n„Pitali smo Sjedinjene Američke Države: kada tražite od Kine da se pridruži tripartitnim pregovorima, na šta konkretno mislite? Postoje dva načina za postizanje pariteta po ovom pitanju: da Kina poveća svoj nuklearni arsenal na nivo Sjedinjenih Američkih Država ili ste vi spremni da ga smanjite na naš nivo? Sjedinjene Američke Države do danas nisu odgovorile na ovo pitanje... Ako SAD kažu da su spremne da spuste svoj nivo na nivo Kine, rado ćemo se pridružiti pregovorima sledećeg dana“, rekao je Fu Cun na brifingu.\nOn je dodao da Kina zna da se to neće desiti.\nKineski diplomata naveo je da se Kina zalaže za to da Sjedinjene Američke Države i Rusija produže Sporazum o smanjenju ofanzivnog naoružanja i na osnovu njega nastave da smanjuju svoj nuklearni arsenal.\nFu Cun je istakao da američki nuklearni arsenal 20 puta premašuje kineski i da Vašington namerava da proširi tu razliku. Zahtev da se Kina pridruži tripartitnim pregovorima o razoružanju sa Rusijom nije ništa drugo do pokušaj Sjedinjenih Američkih Država da sebi odreše ruke za vojnu dominaciju.\n„Nuklearni arsenal Sjedinjenih Američkih Država je oko 5.800-6.000 bojevih glava, što je 20 puta više od kineskog nuklearnog arsenala. To je prema podacima međunarodnih poznatih analitičkih instituta“, podsetio je on.\nFu je naglasio da SAD dobro znaju za ovu razliku i nameravaju da je povećaju.\n„Sjedinjene Američke Države nameravaju da ulože 500 milijardi dolara u narednih 10 godina i 1,2 biliona u narednih 30 godina. Tražiti od Kine da učestvuje u takozvanim tripartitnim pregovorima nije ništa drugo nego izgovor da se sebi odreše ruke kako bi se stekla vojna dominacija“, naglasio je diplomata.\nSporazum o smanjenju strateškog ofanzivnog naoružanja (START-3), koji je potpisan 2010. godine, predstavlja jedini preostali aktuelni sporazum o ograničavanju naoružanja između Rusije i Sjedinjenih Američkih Država. Sporazum ističe u februaru 2021. godine i za sada Vašington nije objavio da li namerava da ga produži. Američka administracija je na različitim nivoima naglašavala potrebu da se u pregovore uključi Kina, ali Peking to odbija. Ministar spoljnih poslova Rusije Sergej Lavrov napomenuo je da se Rusija zalaže produženje sporazuma START-3 bez preduslova.\nStejt department: Amerika protiv trke u naoružanju, a Kina dovodi u nepriliku ceo svet\nKina, Rusija, Sporazum o smanjenju strateškog naoružanja


BalkanMagazin :: Odvrnute slavine za „Snagu Sibira“\nOdvrnute slavine za „Snagu Sibira“\nponedeljak, 02. decembar 2019 14:02\nSvečano je otvoren gasovod „Snaga Sibira”, kojim će ruski gas stizati u Kinu, a koji eksperti ocenjuju kao važan ruski geopolitički projekat.\n(Ruski predsednik Vladimir Putin putem telemosta pušta gas u cevovod „Snaga Sibira“, foto Gazprom)\nPredsednici Rusije i Kine, Vladimir Putin i Si Đinping, zvanično su putem telemosta pustili u rad jedan od najdužih gasovoda na svetu — „Snaga Sibira“, preko kojeg će se gas iz Rusije isporučivati u Kinu. Gas je počeo da se ubrizgava u mrežu „Snage Sibira“ krajem oktobra a „Gasprom“ je, prema ugovoru, dužan da ovim gasovodom iz Rusije u Kinu sledeće godine isporuči pet milijardi kubnih metara gasa, prenosi Sputnjik.\n„Dozvoljavam (da se odvrne slavina)“, rekao je Putin na ceremoniji otvaranja.\n„Idemo“, dodao je Si Đinping.\nOtvaranje gasovoda „Snaga Sibira“ podiže rusko - kinesku energetsku saradnju na novi nivo, izjavio je predsednik Rusije Vladimir Putin.\n„Ove godine je 70. godišnjica uspostavljanja diplomatskih odnosa (između Rusije i Kine). I ove godine počinjemo isporuke ruskog gasa u Kinu. Ovaj korak podiže rusko-kinesku stratešku saradnju u oblasti energetike na kvalitativno novi nivo, približava nas rešenju zadatka koji smo postavili zajedno sa kineskim predsednikom Si Đinpingom da se do 2024. godine postigne bilateralna trgovina do 200 milijardi dolara“, rekao je ruski lider na ceremoniji otvaranja.\nGradnja gasovoda Snaga Sibira\nPredsednik Kine je rekao da na prvom mestu treba da se osigura bezbednost i pouzdanost rada gasovoda. Drugo je briga za životnu sredinu.\n„Važno je obratiti posebnu pažnju na zaštitu životne sredine, voditi računa o eksploataciji resursa u interesu zelenog, ekološki čistog, energetski efikasnog i nisko-karbonatnog razvoja“, dodao je Si Điping.\n„Snaga Sibira“ je projekat ruskog „Gasproma“ i „Kineske nacionalne naftne kompanije“, a gasovodna mreža duga 4.000 kilometara godišnje će moći da preveze do 61 milijardu kubnih metara prirodnog gasa, uključujući i 38 milijardi za izvoz u Kinu. Sporazum je zaključen na 30 godina, a njegova ukupna vrednost je oko 400 milijardi dolara. Izgradnja gasovoda trajala je više od pet godina.\nGasovod je promovisan kao važna komponenta u rastućem strateškom partnerstvu između Rusije i Kine.\nOvaj gasovod nazivaju još i „Istočna ruta“, a njime će se transportovati prirodni gas iz proizvodnih centara u Irkutsku i Jakutiji do potrošača na Dalekom istoku Rusije i u Kini.\nPrema rečima Andreja Zotova, menadžera „Gasprom eksporta“ Rusija Kini će naredne godine isporučiti pet milijardi kubnih metara gasa, 2021. godine treba da isporuči 10 milijardi, a 2022. godine 15 milijardi kubnih metara gasa, dok je minimalna količina 85 odsto od ukupnog obima, preneo je Sputnjik prošle nedelje, najavljujući otvaranje ovog gasovoda.\n„Trenutno možemo razgovarati samo o ugovornim ciframa kada je reč o količinama isporuka gasa u Kinu, jer ćemo sledeće godine imati prva iskustva. Preuzimamo minimalne ugovorne obaveze od 5,10 i 15 milijardi (kubnih metara godišnje) u 2020, 2021. i 2022. godini. Prva godina realizacije tog projekta verovatno će pokazati kako će se isporuke odvijati u stvarnosti“, ocenio je Zotov.\n„Snaga Sibira“ je jedan od najdužih gasovoda na svetu. Ovaj projekat ruskog „Gasproma“ i Kineske nacionalne naftne kompanije bi mogao da doprinese da Rusija postane jedan od glavnih snabdevača Kine prirodnim gasom.\nRuska i kineska kompanija su 2014. godine potpisale 400 milijardi dolara vredan ugovor o izgradnji gasovoda, koji je zaključen na 30 godina i podrazumeva godišnju isporuku 38 milijardi kubnih metara ruskog gasa Kini.\nKao dodatni bonus, gasovod će, takođe, moći da prenosi desetine milijardi kubnih metara gasa više na domaće tržište, na ruski Daleki istok. Ovaj sklopljeni posao je najveći u istoriji „Gasproma“.\nEksperti su, inače ocenili da Rusija širi svoj energetski biznis na Istok kako bi smanjila svoju zavisnost od evropskog tržišta gasa. Samim tim, kako zaključuju, pokretanje „Snage Sibira“ jača poziciju Rusije u pregovorima sa evropskim zemljama, ojačaće veze Moskve i Pekinga, a takođe će omogućiti Rusiji da poveća svoje prisustvo na perspektivnom azijskom tržištu.\nZa Kinu, gde proizvodnja gasa ne pokriva potrebe, gasovod je, takođe, od vitalnog značaja.\nKineski radnici na gradilištu gasovoda u okviru projekta gasovoda Kina-Rusija u mestu Heihe, provincija Heilongjiang, oktobra 2019.\nIzgrađena trasa gasovoda Snaga Sibira


Potrebna politička hrabrost za globalni oporavak – Informer\nPotrebna politička hrabrost za globalni oporavak\nSvijet se suočava sa krizom povjerenja a globalni oporavak zahtijeva političku hrabrost, poručuju svjetskim liderima ministri finansija Kanade, Južne Afrike, Velike Britanije, Singapura i Australije.\nOni su ocijenili da više kratkoročnih popravki bez ozbiljnih srednjoročnih planova i obaveza samo će nastaviti da slabi povjerenje u budućnosti, te ističu da su najveće prepreke političke, a ne ekonomske, tako da je potrebno političko vođstvo i hrabrost.\nKredibilna fiskalna konsolidacija u zemljama sa velikim deficitima mora biti usklađena sa rebalansom globalne potražnje kako bi bio podržan rast, javlja Radio “Slobodna Evropa”.\nPrema njihovom mišljenju, evrozona posebno mora preduzeti odlučne korake kako bi vratila povjerenje na tržišta, a bankarski sistem mora ojačati i finansijska regulacija se mora koordinisati na globalnom nivou.\nCentralno je pitanje kako vratiti javne finansije na održivi put a neizbježno je i donošenje krupnih odluka o potrošnji, pravima i porezima u zemljama sa velikim budžetskim deficitima.\nMinistri finansija isitiču da konsolidaciju moraju pratiti ciljane i fiskalno održive politike koji bi podstakle stvaranje novih radnih mjesta, plus obučavanje i privatna ulaganja u podsticanje svakog ekonomskog potencijala na rast.\nAmerika igra posebno važnu ulogu u obnovi povjerenja.\nMinistri navode da je evrozona preduzela korake za rješavanje problema širenja krize putem poboljšanja uloge institucija evropske finansijske stabilnosti, te time što Evropska centralna banka kupuje državne obveznice.\nNapredak u finansijskoj regulaciji treba i dalje biti koordinisan na međunarodnom nivou, a Bazelski ugovor 3. treba u potpunosti primijeniti širom svijeta, puručuju ministri finansija.\nUsporavanje ovih reformi u vrijeme usporavanja globalnog rasta rizik je koji je doprinio spirali globalnog pada.\nTržišta rada u deficitnim zemljama Evrope moraju postati fleksibilnija za otvaranje novih radnih mjesta, a prepreke za konkurenciju na tržištu proizvoda moraju biti uklonjene.\nOni ocjenjuju da će najveći globalni podsticaj za sve biti stvarni napredak u pregovorima o međunarodnoj trgovini.\nGlobalne cijene hrane u ovoj godini veće za 33 odsto\nVIDEO/ Striptiz jedne od najvećih zvijezda Srbije procurio na internet!


Projekat RealValue: Kako akumulirati i koristiti električnu energiju na pametan način? – Vaš obnovljivi izvor informacija – Energis\nProjekat RealValue: Kako akumulirati i koristiti električnu energiju na pametan način?\nProjekat RealValue, koji sprovodi konzorcijum partnera iz Irske, Velike Britanije, Nemačke, Letonije i Finske, ima za cilj da uvede revoluciju u termoakumulaciono grejanje domaćinstava, obezbeđujući potrošačima veće prednosti u pogledu troškova, komfora i upravljanja potrošnjom.\nEnergija je ključna za komfor u našem svakodnevnom životu. Na primer, ona omogućava grejanje naših domova po hladnom i kišnom vremenu. Međutim, kada govorimo o najboljim načinima za zagrevanje domova, i dalje se suočavamo sa jednim ključnim pitanjem: Kako se toplotna energija može efikasno i jednostavno koristiti kod kuće i po kojoj ceni? Odgovor na to se može dobiti putem analize tradicionalnih električnih termoakumulacionih uređaja, koji se još uvek koriste u mnogim domovima u Evropi, tako što se toplotna/električna energija akumulira tokom noći kako bi se iskoristila veća količina jeftine energije, a potom se oslobađa tokom dana, kada je zaista potrebna i kada je potražnja i cena energije veća.\nIako je ova tehnologija donela revoluciju kada je prvi put uvedena u Velikoj Britaniji sedamdesetih godina dvadesetog veka – na kraju krajeva, ona je omogućila građanima da značajno smanje troškove energije – tokom vremena je stekla reputaciju kao neefikasna i teška za upravljanje, pogotovo sa dolaskom obnovljive energije. Dobar primer rešenja koje je više održivo i lakše za korišćenje su pametni električni termoakumulacioni sistemi. Oni mogu otkloniti nedostatke starijih termoakumulacionih tehnologija uz pomoć napredne izolacije i elektronskog upravljanja. Ovo znači da su oni lakši za korišćenje dok istovremeno koriste manje električne energije za proizvodnju iste količine potrebne toplote. Noviji termoakumulacioni sistemi su i do 20% efikasniji1, a i kompatibilni su sa elektroenergetskim sistemima koji koriste pametne mreže, što omogućava ekonomičnije korišćenje energije i samim tim uštede za potrošača. Takođe, ovi sistemi se mogu puniti u bilo koje doba dana kada je električna energija jeftina i dostupna u najvećim količinama (npr. kada se dosta električne energije proizvodi iz obnovljivih izvora energije), a potom se može akumulirati dok ne bude potrebna. Pozitivan efekat ovoga je mogućnost korišćenja više energije iz obnovljivih izvora, umesto iz fosilnih, koji emituju CO2.\nZajednički evropski projekat za unapređenje tehnologije pametne električne termoakumulacije\nKako bi se oslobodio potencijal ove tehnologije u celom elektroenergetskom sistemu, 13 partnerskih organizacija iz pet država članica Evropske unije, koje predstavljaju ceo elektroenergetski lanac vrednosti, udružile su snage na zajedničkom istraživačkom projektu, kojim je rukovodio Glen Dimplex. Trogodišnji projekat, pod nazivom RealValue, sproveden je od juna 2015. godine do maja 2018. godine, uz finansijsku podršku iz programa Evropske komisije Horizont 2020, koja je korišćena za razvoj tehnologije, troškove istraživačkog osoblja i postavljanje pokaznih lokacija u stvarnim objektima. Ova tehnologija, koja je instalirana u 750 objekata širom Nemačke, Irske i Letonije i priključena na elektroenergetsku mrežu u svakoj od tih zemalja uz pomoć napredne informacione tehnologije (IT), uspešno je demonstrirala da mali uređaji za akumulaciju energije mogu doprineti tome da se odomaći korišćenje obnovljivih izvora energije.\nPotrebe potrošača bile su u samoj osnovi projekta RealValue i oni su ostvarili koristi od ovog sistema u pogledu troškova, komfora i upravljanja. Potrošači ne samo da su iscrpno konsultovani putem istraživanja, intervjua i fokus grupa, već su takođe bili u mogućnosti da prate svoju potrošnju energije putem novorazvijene aplikacije, koja je laka za korišćenje. Uz pomoć ove aplikacije potrošači mogu daljinski pratiti i kontrolisati svoje sisteme grejanja. Projekat je imao za cilj da uključi potrošače i korisnike iz svih sfera društva (socijalni stanovi, porodične kuće, javne, poslovne, privatne i stambene zgrade), od kojih većina nisu uopšte bili upoznati sa konceptom inteligentnih energetskih sistema. Oni su na taj način dobili mogućnost da se upoznaju sa ovom novorazvijenom tehnologijom i njenim efektima na njihove potrebe za grejanjem.\nZa korišćenje tehnologije pametne električne termoakumulacije moraju postojati odgovarajući tržišni uslovi i infrastruktura, na primer pametna brojila u domaćinstvima. Prema tome, važno je da državni organi promovišu upotrebu ovih novih tehnologija. Iz ovog razloga, u okviru projekta je izrađen i spisak preporuka za usklađivanje sa operativnim pravilima evropskog energetskog tržišta kako bi se bolje prilagodilo ovim perspektivnim inovacijama, koje će doneti koristi potrošačima u vidu boljih tarifa električne energije.\nProjekat je dao značajne rezultate u pogledu razvoja i usavršavanja tehničkog rešenja, dobrog razumevanja kakva je interakcija potrošača sa njim i utvrđivanja prilika za komercijalnu primenu. Zaista, pametna električna termoakumulacija predstavlja veliku priliku da se način na koji građani EU koriste energiju učini efikasnijim i jeftinijim.\nUnapređenje upravljanja elektroenergetskom mrežom\n1Izveštaj DNV KEMA o energiji i održivosti: Potencijal za pametnu termoakumulaciju: Doprinos sistemu sa niskom emsijom CO2


Zanimljivost dana: Venčanje na trkačkoj stazi - Auto Republika\nПочетна Vesti Zanimljivost dana: Venčanje na trkačkoj stazi\nPočetkom godine mi je stigla pozivnica za venčanje od koleginice Amande sa posla. Ok, ništa čudno u tome… Dok nisam pročitao detalj da 9. juna 2018. godine (takođe na moju šestogodišnjicu braka) treba da se pojavim na start-finiš liniji lokalne Milwaukee Mile trkačke staze.\nZnao sam da su Amanda i njen verenik Erik ljubitelji NASCAR-a (kao i ja), ali nisam baš očekivao da ću tog dana biti na drugoj najstarijoj aktivnoj stazi na svetu (o tome malo kasnije). A onda sam počeo da uočavam i neke druge detalje… Pozivnica je bila urađena u stilu ulaznica za događaje (kao što su sportski, koncerti i slično) dok je raspored sedenja bio po brojevima NASCAR vozača. Primera radi, znajući da je moj omiljeni vozač Rajan Blejni meni je dopao njegov sto sa njegovim brojem (12).\nNa dan venčanja sam čak morao da potpišem “ugovor” da se neću trkati na stazi, iako je automobilima bilo dozvoljeno da se parkiraju na istoj lokaciji gde se voze razne NASCAR, Indy i ostale trke.\nMilwaukee Mile je druga najstarija aktivna staza na svetu i izgrađena je još 1899. godine u podnaselju grada Milvokija u američkoj saveznoj državi Viskonsin. Kao što joj ime kaže, dugačka je tačno jednu milju ili 1,6 kilometara, a može da primi oko 40.000 gledalaca. Većinu vremena staza je ovalnog oblika, ali za određene auto-sportove takođe može da bude prerađena i sa krivinama.\nSve do 2015. godine Milwaukee Mile je svake godine bio domaćin NASCAR i Indy trka, a kroz istoriju neka najpoznatija imena kao što su Barni Oldfild (jedan od prvih profesionalnih vozača), Mario Andreti, Emerson Fitipaldi, Najdžel Mansel, Aleks Zanardi, Džef Gordon, Dejl Earnhardt, Danica Patrik, Huan Montoja i mnogi drugi su vozili na ovoj stazi. Od tada staza služi uglavnom za amaterske šampionate.\ntagovi: izdvojeno NASCAR venčanje zanimljivost dana\nprethodni Polestar 1 na Goodword festivalu brzine\nsledeći Ovako će izgledati novi BMW Z4 (galerija)


U ovim vanrednim okolnostima koje su pred sve nas postavili velike izazove, želimo da posebno zahvalimo našim kolegama na predanosti, posvećenosti i izuzetnom zalaganju koji su omogućili da se brzo prilagodimo novim uslovima rada i nastavimo da uslužujemo klijente na najbolji i najbezbedniji način, kao i našim klijentima koji su nas u tome podržali pokazavši veliko razumevanje i spremnost na saradnju.\nPonosni smo na profesionalnost i požrtvovanje svih naših zaposlenih, na njihovu solidarnost i timski duh zahvaljujući kojima smo uvek na raspolaganju našim klijentima i saradnicima, i koji obezbeđuju nesmetano odvijanje poslovnih procesa. Time smo zajedno doprineli uspešnom funkcionisanju bankarskog sistema koji je jedan od stubova stabilnosti društva tokom vanrednog stanja.\nKolegama u ekspoziturama i ostalim službama banke koji svakodnevno dolaze na posao, kao i kolegama koji radom od kuće daju sve od sebe da ih podrže, želimo da poručimo – veliko i iskreno hvala!\nZahvaljujemo svim našim klijentima na strpljenju i razumevanju koje su pokazali u vanrednim okolnostima, na njihovoj solidarnosti i odgovornosti kako prema našim zaposlenima tako i jedni prema drugima i celoj zajednici. Time su svi zajedno doprineli uspešnom sprovođenju svih neophodnih mera i očuvanju stabilnosti i poslovanja naše Banke.\nSvim našim klijentima koji su u ovom izazovnom periodu uz nas, odgovorno i s velikim razumevanjem, Eurobank a.d. i svi njeni zaposleni žele da poruče – veliko i iskreno hvala!


Ugljevik: Opština poklonila školi 16 tablet računara\nNačelnik opštine Ugljevik Vasilije Perić posjetio je danas Srednjoškolski centar "Mihailo Petrović-Alas" za čije je učenike donirao 16 tablet računara za praćenje nastave na daljinu.\nPerić se sastao sa direktorom Stevom Benovićem i nakon sastanka istakao da ovim gestom opština Ugljevik daje skromnu pomoć ovakvom obliku nastave i obrazovanja djece koji je organizovan radi sprečavanja širenja virusa korona.\n"Izašli smo im u susret, a na osnovu zahtjeva škole i učenika koji nisu u mogućnosti da imaju računare, a kako bi pratili nastavu na daljinu", rekao je Perić novinarima.\nOn je naglasio da je zdravlje ljudi najvažnije, kao i da se, osim toga, mora voditi računa o nastavi i obrazovanju djece.Direktor Škole Stevo Benović podsjetio je da je 23. marta počelo izvođenje nastave na daljinu, s obzirom da je vanredno stanje u Republici Srpskoj.\n"Naši učenici su se suočili sa problemom da ne mogu da prate nastavu i na prijedlog profesora, u saradnji sa načelnikom Perićem, nabavili smo 16 tablet računara koje ćemo dati učinicima koji nemaju mogućnost te nabavke", rekao je Benović i zahvalio rukovodstvu opštine Ugljevik na podršci i razumijevanju.\nSastanku je prisustvovao i član Nadzornog školskog odbora Jovan Marinković.


You are here: Home / Archives for Definisanje problema\nJune 8, 2010 By Miodrag Ivanovic Leave a Comment\nNema problema! Ili, kao rešiti problem bez problema\nUmesto uvoda Turisti i stranci koji posete prostor bivše Jugoslavije ili danaašnju Srbiju ponajčešće upamte kratku rečenicu ili našu lepu konstataciju za sve – Nema problema! Odgovor pokriva sve oblasti života – od najprostijih, kao što su usluge, taksi i prevoz, do onih najkomplikovanijih, kao što su bolest, teškoće i teret svakodnevne borbe za preživljavanje. […]\nFiled Under: Blog Tagged With: Definisanje problema, Faze u resavanju problema, Model SARA, Modeli za resavanje problema, NIM model, Problem solving, SMART pristup, Solving problems, SWOT TOWS\nJanuary 28, 2010 By Miodrag Ivanovic Leave a Comment\nRešavanje problema ili lepa šansa za unapređenje, ili …\nU jednom od naših ranijih blogova napisali smo da je Drucker smatrao da uspešni lideri i menadžeri daju prioritet šansama i mogućnostima i da se manje bave problemima. Uspešni lideri se ne opterećuju problemima već punu pažnju poklanjaju šansama i dobrim mogućnostima. Naravno, problemi se ne zapostavljaju i oni se rešavaju, ali prioritet se daje […]\nFiled Under: Blog Tagged With: Definisanje problema, Faze u resavanju problema, GROW model, ILM trening, Implementacija resenja, Kontrola i evaluacija, Menadzment trening, PDCA tehnika, Pojam i definicija problema, Problem solving


Vulin: Zadatak ove generacije političara je stvaranje “srpskog sveta”, objedinit ćemo sve Srbe – Badgesrecpro\nVulin: Zadatak ove generacije političara je stvaranje “srpskog sveta”, objedinit ćemo sve Srbe\nZadatak ove generacije političara jeste stvaranje “srpskog sveta”, odnosno da objedini Srbe gdje god oni budu živjeli, rekao je Aleksandar Vulin na skupu obilježavanja 13. godišnjice Pokreta socijalista, kome je prisustvovao i predsjednik SNS-a i Srbije Aleksandar Vučić.\nDodao je da će to biti moguće ostvariti samo ako Srbija bude uspješna, a da bi je takvu “sačuvali”, mora se “nastaviti politika Aleksandra Vučića”. Vulin je ministar unutrašnjih poslova Srbije I jedan od Vučićevih najbližih političkih partnera i saradnika.\n“Narod koji ima iskustvo jasenovačkog genocida, koji ima iskustvo ‘Oluje’ i koji ima iskustvo Martovskog pogroma nema pravo da svoju sudbinu preda drugima u ruke, da o njihovoj djeci odlučuju drugi, da im drugi daju imena, da im drugi određuju u šta će vjerovati, da ih drugi puštaju tamo gdje su im pretke puštali”, rekao je Vulin.\nDodao je da narod “nema pravo da odustane od objedinjavanja i ujedinjavanja, nema pravo da odustane od ‘srpskog sveta'”.\n“A da bi ‘srpski svet’ nastao, Srbija mora da bude ekonomski uspješna, dobro vođena da ima vojsku koja je u stanju da sačuva i nju i Srbe gdje god živjeli. Da bi sačuvali takvu Srbiju moramo učiniti sve da se politika Aleksandra Vučića nastavi. Samo to, samo je to pobjeda, samo je to garancija opstanka našeg naroda i ništa drugo”, rekao je prisutnima Vulin.\nVulin je poručio Vučiću da treba da se kandiduje za predsjednika države, dodajući da drugima ne vjeruje i neće im vjerovati i da “niko drugi ne treba da postane predsjednik svih građana Srbije i svih Srba”.\nVučić: Vulin mi je više od koalicionog partnera\nVučić je izjavio da su sljedeći izbori prekretnica za budućnost, i dodao da će se na izborima pokazati da li će “Srbija ići u budućnost ili u prošlost”.\n“Vaš pokret ne vidim kao koalicione partnere, već kao saborce za jaku, modernu i slobodnu Srbiju”, izjavio je Vučić, koji je bio počasni gost skupu.\nNaglasio je od političkih partija najviše voli SNS, ali da je jučer i preključer pristalicama i funkcionerima morao da govori da se bore svim srcem, da vjeruju u ono što govore i da ne postanu biznis grupacija, te da “ne liče na DS i njegove satellite”.\n“Ne moram Vulinu ništa da govorim, on će sam da ustane u odbranu Srbije, njenog naroda i vlade, ne mareći za posljedice i za to hoće li ga napadati”, rekao je Vučić.\nDžeko početkom augusta otvara steak house u Dubrovniku, otkrio i kako će se zvati\nPjanić oduševio navijače Bešiktaša svojom izjavom!


Sprečene nove likvidacije: Akcija hapšenja "škaljaraca" i "kavčana" | Novosti.RS\nSprečene nove likvidacije: Akcija hapšenja škaljaraca i kavčana\nutorak, 16. 06. 2020. u 20:38\nHapšenjem i procesuiranjem članova kriminalnih grupa sprečena su ubistva i mogućnost da se Crna Gora vrati u vreme kada se nije poštovao zakon - saopštio je glavni specijalni tužilac Crne Gore\nHAPŠENjEM i procesuiranjem članova kriminalnih grupa i rasvetljavanjem niza teških krivičnih dela, sprečena su ubistva i mogućnost da se Crna Gora vrati u vreme kada se nije poštovao zakon - saopštio je u utorak Milivoje Katnić, glavni specijalni tužilac Crne Gore.\nNa čelu jedne od tih kriminalnih organizacija, koja je organizovana 2015, nalaze se, kako je saopšteno na konferenciji za novinare Specijalnog državnog tužilaštva i Uprave policije, Cetinjani Savo Lipovina i Ivan Jovanović. Oni se terete da su lažnim fakturama preko građevinskih i drugih preduzeća podigli više od 2,3 miliona evra i izbegli plaćanja oko 700.000 evra poreza. Dve godine kasnije, njihovoj kriminalnoj grupi, s ciljem da počini teška krivična dela, pa i ubistva, pridružio se Miloš Đuričković. Sumnja se da ovoj grupi, koja važi za blisku "škaljarskom klanu", pripada još osam osoba.\nKako je novinarima saopštila specijalna tužiteljka Lidija Vukčević, na osnovu prikupljenih dokaza sumnja se da su organizatori kriminalne grupe, po prethodnom dogovoru, za sebe odredili uloge - Đuričković da ubija i obezbeđuje novac za delovanje kriminalne organizacije, a Lipovina takođe da vrši krivična dela ubistva, kao i da obavlja sve poslove u vezi s trgovinom narkoticima. Jovanović je, prema njenim rečima, preuzeo nabavku oružja za sebe i članove grupe, ali i obezbeđivanje mesta za sakrivanje i skladištenje droge.\nOsim ove, u prethodnom periodu procesuirani su organizatori i članovi kriminalne grupe osumnjičene za planiranje više ubistva, koja operativno važi za blisku "kavčanima". Kao organizatori grupe označeni su Vasilije Rafailović i Radovan Mujović. Oni su, kako je saopšteno, planirali ubistva u Budvi, i to: Marka Ljubiše i Gorana Slovinića, kao i M. B., supruge svedoka saradnika u predmetu koji se vodi pred Višim sudom u Podgorici.\nOsim ta tri, njihovim hapšenjem, prema tvrdnjama nadležnih, sprečeno je i više ubistava u inostranstvu.


Kostreš: Ko su nalogodavci paljenja ambasada?\nNovi Sad -- Jedina veća sramota od paljenja ambasada SAD i Nemačke 2008. godine je činjenica da politički nalogodavci toga i dalje nisu utvrđeni, kaže Bojan Kostreš iz LSV. Kostreš je u pisanoj izjavi istakao da najmanje što država kojoj je… »\nIvanović: Slavićemo u maju\nDefanzivac Čelsija Branislav Ivanović izjavio je da njegov tim osvajanjem FA kupa može da spasi sezonu punu loših rezultata, pre svega u Premijer ligi. Čelsi se u nedelju sastaje sa Mančester Sitijem u osmini finala FA kupu, jedinog takmičenja u… »\nZašto su naši postali tuđi? Pa naša provincijalna elita obolela od stokholmskog sindroma i kompleksa niže vrednosti je sve uradila da činjenice umanji i relativizuje. To je kao kada ti neprijatan rođak sa sela bane, a ti bi nekako da ga sakriješ… »


Struka kaže - zanemarivanje dece u domovima sistemski problem, a šta je rešenje?\nVesti Autor:Miona Živić01. jul. 202109:53 > 10:0517 komentara\nPotresne prizore stanja u kom se deca nalaze i uslova u kojima žive zatekli su istraživači Inicijative za prava osoba sa mentalnim invaliditetom u sedam ustanova socijalne zaštite i opisali ih u izveštaju "Zaboravljena deca Srbije". Na sastanku Inicijative i Ministarstva rada dogovoreno je formiranje zajedničkog stručnog tima. Dragana Ćirić Milovanović iz ove organizacije kaže za N1 da su ministarstvu dostavili sve dokaze i fotografije, koje inače nisu objavljenje u ovom izveštaju, a da je sada na njima i ostalim nadležnim da pokrenu odgovarajuće postupke. Marija Petrović iz Centra za prava deteta naglašava da bi krajnji cilj trebalo da bude ukidanje ovakvih institucija za smeštaj dece.\nDeca u metalnim krevecima nalik kavezima, zgrčena i veoma tankih udova, dete u kolicima naslonjeno na mekanu prečku, obmotanu samolepljivom trakom, deca koja se samopovređuju, udaraju se i plaču, nisu scene iz košmara, već realni stravični prizori zatečeni u sedam ustanova socijalne zaštite. „Ovo mesto je paklena rupa“ – tim rečima jedna od istraživačica opisuje ustanovu u kojoj su deca jedno vreme vršila nuždu u rupi u podu.\nA zbog čega su deca i mladi sa smetanjama u razvoju, osim na marginama društva, na samim marginama i institucija koje o njima moraju da brinu? Hoće li odgovorni za stravične vidove nasilja odgovarati?\nDragana Ćirić Milovanović iz organizacije koja je radila istraživanje navodi da su se njene koleginice prethodnog dana sastale s ministarkom Darijom Kisić Tepavčević, a da je predlog o osnivanju stručnog tima bio ministarkina ideja.\n„Mi ćemo još razgovarati i videti način na koji možemo da uspostavimo saradnju s Ministarstvom. Jedna od mogućnosti je bila da naši istraživači idu zajedno sa inspektorima iz Ministarstva i da im ukažemo na to što smo videli. S obzirom da inspekcija ministarstva postoje ali gledaju stvari drugim očima, mi moramo da im ukažemo na šta mi mislimo kada govorimo o zlostavljanju i zanemarivanju“, rekla je Ćirić Milovanović.\nOna međutim, dodaje, da su inspektori ministarstva bili s njima u posetama ovim domovima.\n„Mi smo u posete išli uz saglasnost Ministarstva i uz potpisan sporazum o saradnji, te mislim da je ona prva reakcija bila malo ishitrena i da ćemo sada zaista sesti i otvoreno razgovarati na ovu temu. Moguće da ministarka nije bila upoznata sa svim detaljima sporazuma, mi smo razgovarali juče i mislim da smo razjasnili nedoumice. Dokazi su u izveštaju, mi smo sve opisali, a kada je reč o poverljivim podacima, mi smo ministarstvu dostavili listu ustanova, u izveštaju nismo otkrivali nazive ustanova, ali će oni moći tačno da vide o kojoj ustanovi za koje stvari se govori. Mi imamo svoju dokumentaciju, iako fotografije nismo objavljivali, mi smo sve dokumentovali“, dodaje.\nKako je rekla, na ministarstvu i ostalim nadležnima je da pokrenu odgovarajuće postupke kako bi i sami uvideli kakva je situacija u ovim institucijama za smeštaj dece.\n„Moram da naglasim, da mi ne govorimo o pojedinačnim slučajevima zlostavljanja, pojedinih slučajevima ima, ali mi o tome nismo govorili – mi smo ovde govorili o sistemskom zlostavljanju, o sistemu koji decu skladišti, dovodi u situaciju da ceo dan provode u krevetima, bez bilo kakvih aktivnosti. To samo po sebi predstavlja zlostavljanje i zanemarivanje, a ako trpe i bol, to se može okarakterisati i kao mučenje“, objasnila je Ćirić Milovanović.\nMarija Petrović iz Centra za prava deteta kaže u Novom danu na N1 da je ona „za akcije koje izbegavaju međukorake“.\n„Ukoliko ministarstvo želi da proveri, pozdravljam inicijativu da se oformi stručni tim. Ja lično imam puno poverenje u Inicijativu za prava osoba sa mentalnim invaliditetom, koja je napisala izveštaj, jer ovo nije njihovo prvo istraživanje, oni pažljivo i prikupljaju i plasiraju podatke“, kazala je.\nStanje se prati od 2000-tih\nPetrović objašnjava da se stanje u ovim institucijama prati od 2000-tih godina.\n„Ako se sećate, ranih 2000-tih je izašao set fotografija o stanju ustanova u kojima borave i deca i odrasli. Nakon toga je država preduzela set aktivnosti kako na poboljšanju uslova u kojima borave, tako je bio i sprovođen veliki broj aktivnosti ka deistitucionalizaciji. I to je cilj svih aktivnosti – da ustanove za decu ne postoje, ali dok one postoje, mora se u njima obezbediti da deca imaju barem pristojne uslove za život“, naglasila je Petrović.\nI ona ponavlja da niko ne govori da neki zaposleni zlostavlja decu jer je loš čovek, već da se radi o „smeštaju koji nije sa standardima 21. veka, i protiv koga se moramo svi zajedno boriti, na čelu s ministarstvom“.\n„Rešenje za ove probleme je da deca budu smeštena u porodice ili u sredinama koje liče na porodice, manjeg obima, gde se toj deci može posvetiti puno pažnje… A ukoliko osobi treba višesatna medicinska nega, ona mora da bude smeštena u zdravstvenu ustanovu, a ne u socijalnu“, rekla je Petrović.\nDragana Ćirić Milovanović slaže se da instutucije ovakvog tipa treba da budu zatvorene.\n„Međunarodni standardi kažu da je i smeštaj nalik porodici zapravo smeštaj u institucije, jer ni institucija nalik porodici ne može da odgovori na potrebe deteta. Pogrešno je i da ukoliko detetu treba 24-osatni nadzor, da mora biti u bolnici – ako nije akutno stanje, postoji pomoć u kući, ili druge vrste pomoći u okviru porodice“, pojašnjava Ćirić Milovanović.\nkada je reč o zaštitniku građana, Ćirić Milovanović kaže da „oni dobro znaju kakva je situacija“.\n„Inicijativa za prava osoba sa mentalnim invaliditetom je bila do skoro članica Nacionalnog mehanizma za prevenciju torture, mi smo u doprinos izveštajima uvek stavljali ove podatke, navodili svedočenja korisnika, ali to nije ušlo, ili nije u dovoljnoj meri ušlo u izveštaje ovog mehanizma. Mi smo zato istupili iz mehanizma za prevenciju torture, jer ne možemo da prihvatimo da jedan nezavisni meanizam ne uključuje ključne podatke iz ovih poseta“, rekla je gošća N1.\nOna takođe kaže da je, nakon izveštaja 2007. godine došlo do izvesnih pomaka.\n„Tada je počelo sa deinstitucionalizacijom dece, ali je time mahom obuhvaćena deca bez teškoća u razvoju i zbog toga beležimo veliki porast procenata dece s potrebama u institucijama. Sada deca u institucijama čine 80 posto sve dece na rezidencijalnom smeštaju, što znači da oni ostaju u institucijama samo zbog poteškoća u razvoju. To znači da je deinstitucionalizacija moguća, samo to znači da je porodicama potrebno pružiti neophodnu podršku da bi mogli da zadrže svoju decu kod kuće ili da hraniteljima omogući da se o takvoj deci brinu na adekvatan način“, kazala je Ćirić Milovanović.\nI to je, kaže, i preneto ministarki na sastanku.\n„Ono što mi smatramo da treba odmah uraditi je prestati sa daljim infrastrukturnim ulaganjima u institucije, osim osnovnih stvari koje su neophodne da deca tao žive u pristojnim uslovima. Nikakva dalja ulaganja u jačanje infrastrukture nisu preporučljiva, već ta sredstva treba usmeriti ka razvijanju usluga koje će porodicama omogućiti da brinu o svojoj deci“, zaključila je.\ndomovi za decuMinistarstvo radazlostavljanje